






SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hver af 
de til enhver tid etablerede områder i Skan¬ 
dinavien og de nedsatte arbejdsudvalg. 

FORRETNINGSUDVALGET 

Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Gunner Weichardt, Oxford Allé 
3 A, 2300 København S., tlf. (01) 55 77 34. 
Sekretær: Walkie-Talkie central og alarme¬ 
ringstjeneste: Xavier P. Madsen, Bakkeha- 
ve 8, 2970 Hørsholm, tlf. (01) 86 1 6 77. 
Repræsentant for UFO-NYT: Iver O. Kjems, 
Lu nagervej 23, 2650 Hvidovre, 
tlf. (01) 78 3613. 

Udvalgsmedlem: Peter A. Hansen, Erica-par- 
ken 61,2. sal, 2820 Gentofte, tlf. (01)67 08 93 
Udvalgsmedlem: Erik Benny Johansen, 
Nørrekær 67, 15. sal th., 2610 Rødovre, 
tlf. (01) 75 81 18. 

Udvalgsmedlem: John Petersen, Sophus 
Falcks Allé 13, 2791 Dragør, 
tlf. (01) 5310 35. 

Abonnement bestilles lettest ved at indbeta¬ 
le beløbet (D.kr. 35,00 for et kalenderår) til 
regnskabskontorets giro-nr. 11 77 25. 
Abonnement kan også bestilles på ethvert 
postkontor samt hos landpostbudet. 
Adresseændringer og reklamationer over 
uregelmæssigheder vedrørende bladets til¬ 
sendelse bedes rettet til det lokale posthus 

S.U.F.O.I. og „UFO-NYT" 

elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

Er vi autoritetstro? 


Vi har modtaget et læserbrev, der kritise¬ 
rer vor holdning både til ufo-sagen, men ik¬ 
ke mindst vor holdning til myndighederne 
og videnskaben. Da dette brev rammer no¬ 
get centralt, griber jeg hermed chancen til 
endnu engang at præsentere SUFOI’s ind¬ 
stilling. Det hedder i brevet bl. a.: 

„Bladet har i den senere tid vist en ef¬ 
ter min mening meget autoritær holdning. 
Gang på gang benyttes NASA og andre 
amerikanske regeringskilders udtalelser. Man 
har åbenbart pludselig fået en blind tro på, 
at disse organisationer står for sandheden. Så 
vidt jeg kan se, er bladet kommetud 'ten selv¬ 
modsigende holdning. Man støtter sig til or¬ 
ganisationer, der er meget fjendtligt indstillet 
overfor uf o-sagen, og som hidtil ikke har 
skyet noget middel for at bortforklare ufo¬ 
sagen.“ 

„Asger Lundbaks idéer om Månen anven¬ 
des også, når det gælder om at tilbagevise 
H. C. Petersens teorier. Som De måske hu¬ 
sker, har Asger Lundbak altid haft meget let 
ved at bortforklare observationer som væren¬ 
de helt naturlige forekomster. Men i denne 
artikel (De små grønne på Månen) stoler 
UFO-NYT s redaktion åbenbart blankt på 
ham. Synes De, at det er værd at sætte sin 
lid til en mand, der har udtalt sig så usag¬ 
ligt om ufo-sagen ?“ 

For ganske kort at gennemgå kritikken: Det 
er rigtigt, at vi ofte citerer NASA, og det skyl¬ 
des ganske klart ønsket om at citere fra kilden, 
og de mest korrekte oplysninger om rummet 
stammer herfra. Så vidt vi ved, har NASA for¬ 
budt astronauterne at udtale sig om ufo’er, men 
alligevel har vi da i tidens løb modtaget nogle 
udmærkede astronautrapporter. På trods af det¬ 
te vil jeg hævde, at man nok bør tage, hvad 
der kommer fra NASA og Asger Lundbak med 
et gian salt, NAR DET VEL OG MÆRKE 
DREJER SIG OM UFO er, - for det har de 
ingen forstand på, forstået således, at de aldrig 


har undersøgt dette emne så grundigt, at det 
berettiger dem til at udtale sig med ekspertise. 

Omvendt bør man sandelig også tage, hvad 
nogle af vore hjemlige ufologer siger om Må¬ 
nen m. v. for hvad det er, idet disse ufologer 
ikke er eksperter i hverken selenologi eller an¬ 
dre videnskabelige discipliner, og lad mig sige 
med det samme, at det er jeg heller ikke. Dog 
mener jeg, at jeg er i besiddelse af en smule 
sund fornuft, og det er i mange tilfælde til¬ 
strækkeligt til at afvise disse postulater. Lad os 
tage et par eksempler og derved tænke over, 
hvem af os der er ensrettet overfor hvem: 

IGAP-folkene mener stadig, at vand i fri 
form findes på Månen, bl. a. i Tsiolkowsky-kra- 
teret på Månens bagside. Grunden til, at IGAP 
beskæftiger sig så meget med Månen er den, 
at George Adamski, den kontaktperson hvis be¬ 
retninger de baserer deres ufo-filosofi på, har 
sagt, at der levede mennesker på Månen, at 
han så et pelsklædt dyr løbe rundt på Månen, 
at der var skydannelser i „måneatmosfæren" og 
så videre. Efter at vor måneudforskning har 
nået et så fremskredet stadium, ser det ud til, 
at GA tog fejl vedrørende Månen, men det er 
svært at erkende for IGAP. 

I UFO-Kontakt nr. 2 1970 hævdes det, „at 
trykket i månefærgen viste 2,5 mm kviksølv¬ 
tryk, da man åbnede ud til måneatmosfæren‘‘. 
Efter hvad jeg har læst om samme sag er det 
korrekt, at trykket var således, men inde i må¬ 
nefærgen inden man åbnede lugen. Skyldes det 
oversætterfejl hos IGAP? I øvrigt har man fra 
NASA opgivet trykket på måneoverfladen til 
maksimalt 1/1000 mm kviksølv. 

Selv hvis der skulle være tale om et tryk på 
2,5 mm kviksølv, er det fuldstændigt nonsens 
at tale om vand i fri form. Temperaturen på 
Månen varierer fra ekstreme kuldegrader til 
stærke varmegrader, og allerede ved et tryk på 
4 mm koger vand ved 0° C. H. C. Petersen, der 
ligesom jeg selv er beskæftiget med flyvning, 
burde da vide, hvorfor der er noget, der hed¬ 
der trykkabine. Ellers kan han se på billederne 
herunder. Billede 4 er taget ved et kviksølv¬ 
tryk på ca. 45 mm, og tro mig, man lever ikke 
mange halve sekunder ved et sådant tryk!! 

I UFO-Kontakt nr. 3 1971 hedder det bl. a.: 
„Månens bagside har, ligesom forsiden, mange 

store kratere og flere af dem er omgivet af 
kilometerhøje kraterrande. Iflg. Dr. Martins te¬ 
ori kan det tænkes, at et sådant kæmpekrater er 
fyldt med atmosfærisk luft, der er fastholdt af 
Jordens og Månens forenede tiltrækningskræf¬ 
ter, der jo i så fald trækker luftmassen nedad 
mod kraterets bund og fastholder den der“. 
Tyngdekraften på Månen er sammenlagt en 
sjettedel af Jordens og den „tidevandseffekt“, 
der skulle kunne fastholde luft, når der rundt 
om er så godt som vakuum, skulle være af 
enorm størrelse. Det behøver man vist ikke en 
doktorgrad for at kunne regne ud. 

Lad os høre hvad GA selv siger om Månen 
i UFO-Kontakt nr. 1 1970. Spørgsmål: „Hvor 
nær kom De Månen ?" Svar: „Jeg var ca. 1500 
m fra Månens overflade" Sp.: „Lever der men¬ 
nesker på Månen ligesom her?" Sv.: „Det gør 
der". Sp.: „Kan 200 tommers teleskopet ved 
Palomar i Californien opfange usædvanlige ting 
på Månen?" Sv.: „ja, de har udmærkede bille¬ 
der, jeg opdagede selv en by på Månen i 1938 
i mine egne kikkerter, og de er ikke særligt 
kraftige". 

Brug atter den sunde fornuft. Det er da mu- 


„Fordi H. C. Petersen fornylig ved et offentligt fore¬ 
drag endnu engang fremførte sine „måne-postulater“ 
på sin scedvanlige sikre og charmerende facon og på 
samme tid kritiserede Ole Henningsens argumenter 
(fremført bl. a. i nr. 6/71) synes jeg, at al denne 
„vand-i-Tsiolkowski-krateret-snak" nu bør holde op, 
og billedet herover viser hvorfor! Det viser helt klart 
og tydeligt, at bunden af krateret ligner alle andre kra¬ 
tere på Månen, idet det er fyldt med endnu flere kra¬ 
terhuller - og ikke vand. 1 øvrigt kan jeg fortcelle, at 
billedet blev taget af Apolio 15 i en højde af ca. 100 
km." 


ligt, at regeringskilder kan give usandfærdige 
beretninger, ja, vi ved det er sket. Men bade 
de professionelle og amatørastronomerne, hvor¬ 
af de fleste har bedre og stærkere teleskoper 
end GA havde det, har ingen by set. Er det et 
udtryk for autoritetstro, når vi mener, at der 

ikke er synlige byer på Månen? Lad os imid¬ 
lertid lige tage det sidste spørgsmål til Adam- 
ski. Det blev stillet i forlængelse af ovenstå¬ 
ende og lød: „Men der bliver aldrig skrevet 
om det?“ Sv.: „det ved jeg godt. Jeg har argu¬ 
menteret med astronomerne på Palomar. Jeg 
plejede at tage op til laboratoriet, mens Dr. 
Johnson levede, og jeg sagde gerne: „Hør en¬ 
gang, jeg har set byer på Månen ved bredden 
af en smuk sø, hvori der svømmede mennesker". 
Så plejede de at drive gæk med mig og til slut 
indrømme, at de selv havde set dem . . .“ 

Det taler vist for sig selv! 

Selv hvis man er 100 pct. Adamski-tro, bør 
man faktisk være meget opmærksom på, hvad 
NASA siger. I Helsingør blev GA stillet spørgs¬ 
målet om, hvorlænge man ville holde hemme¬ 
ligheden om ufo’erne væk fra offentligheden. 
Han svarede, at de fremtidige bemandede og 
ubemandede rumforsøg ville få fuld TV-dæk- 
ning og transmittere billeder direkte fra Må¬ 
nen, Mars og Venus til seerne i hele Verden, 
og da ville man få at se, at der levede menne¬ 
sker disse steder. Derved ville Verdens befolk¬ 
ning med eet slag blive overbevist. GA anbe¬ 
falede, at man var opmærksom på, hvad NASA 
offentliggjorde, og at man i det hele taget støt¬ 
tede rumprogrammet. 

Kære S. B. Tak for dit læserbrev. Jeg har 
for en gangs skyld faret i blækhuset og pole¬ 
miseret, men det skyldes, at jeg gerne vil frem¬ 
hæve hvilken linie, vi ønsker at stå for. For at 
sige som en populær TV-figur, „så stiller vi 
os tvivlende" overfor alle de oplysninger, som 
kommer frem, enten de kommer fra den ene 
eller den anden kilde - og det burde du også 
gøre. 

Når jeg er ude at holde foredrag slutter jeg 
tit med at udtrykke et ønske om, at tilhørerne 
fremover bevarer en sund skepsis, når de hører 
om ufo’er og ufo-beslægtede emner - blot de 
ikke kritikløst afviser, hvad de hører! Det sam¬ 
me gælder for ufologer, når de f. eks. hører 
om nye videnskabelige landvindinger. En stor 
del af vore ufologer er ligeså uvidende om vi¬ 
denskabelige grundbegreber, som videnskaben 
er det om ufologi! Resultatet er derfor at den 
ene råber i øst og den anden svarer i vest. 

Dette har nu gået for sig i meget lang tid. 



Disse to fotografier viser virkningerne af brat de kom¬ 
pression fra 40.000 fods højde til 63.000. Foto nr. 1 
blev taget i 40.000 fods højde; nr. 4 i nøjagtig 63.000 
fods højde viser, at vandet i bageret eksploderer i en 
stor kaskade af skummende bobler. (Hvis den mand, 
der holder bageret, ikke bar trykhjalm og beskyttelses¬ 
dragt, ville hans blod opføre sig nøjagtigt ligesom van¬ 
det i denne højde: Bemark, hvordan kanalerne på hans 
trykdragt er pustet op til maksimum for at skabe 
kraftigt modtryk på hans legeme). 

15 års ufoforskning har ikke bragt os meget 
nærmere løsningen, hvorfor der må arbejdes 
også i nye retninger. Kunne man opnå at få vi¬ 
denskab og ufologer til at tale nogenlunde sam¬ 
me sprog, ville der være en mulighed for at 
kommunikere, at opnå en dialog. Denne ville 
givetvis føre til en udjævning af meningsfor¬ 
skellene og en tilpasning fra begge sider, - for 


lad os da bare se det i øjnene: Der er endnu 
ingen af os, der kender den fulde sandhed om 
ufo’erne. MEN, for at finde frem til den, må 
der efter min mening samarbejde og kommu¬ 
nikation til! 

Det er derfor een af de veje SUFOI arbejder 
på for at finde frem til sandheden om ufo’erne! 

Erling fen s en 


Sidste nyt fra Mars, vor naboplanet 


I århundreder har videnskaben koncentreret 
sig om Mars som den mest sandsynlige bærer 
af ujordisk liv. Efter den skydækkede Venus 
er Mars den planet, der er nærmest og bedst 
synlig fra Jorden. Gennem et teleskop kan de 
jordlignende polarkalotter let ses, aftagende og 
tiltagende eftersom årstiderne skifter. En an¬ 
den sæsonmæssig variation, en fremadskriden¬ 
de mørkfarvning, som synes at udgå fra pol¬ 
regionerne om foråret, har fået observatører 
fra Jorden til at tro, at det smeltede isdække af¬ 
gav vand, som derefter satte vegetationen i 
gang med at vokse. Blændende, skarpe lysglimt, 
som fra atomeksplosioner, er blevet set på Mars 
bl. a. i 1937, 1951, 1954 og omkring 1960. De 
efterfølges af små skyer og varer op til flere 
minutter ad gangen. Stammer de fra marsbe- 
boere ? ? 

Der blev sat spørgsmålstegn ved flere af 
disse illusioner i 1960’erne, da en Mariner-son¬ 
de for første gang viste nærbilleder af den rø¬ 
de planet. Det var et forbløffende syn: Et trist, 
måneagtigt landskab, arret af kratere, uden ha¬ 
ve og uden synlig vegetation. Mariner-instru¬ 
menterne og de teleskopiske observationer fra 
Jorden målte sig frem til, at Mars-atmosfæren 
havde en tæthed på kun 1 pct. af Jordens, og 
at den hovedsageligt bestod af kuldioxyd med 
små spor af vanddamp. Yderligere fandtes der 
intet bevis på noget ozonskjold i atmosfæren, 
hvilket betød, at Solens brændende, ultraviolet- 
te stråler (dødelige for jordisk liv) ustandse¬ 
ligt ramte overfladen. Endelig opdagede den 
første Mariner intet magnetfelt rundt om Mars, 
hvilket tydede på, at planeten ikke havde en 


smeltet kerne af jern ligesom Jorden. Denne 
opdagelse syntes at vise, at Mars aldrig havde 
været så varm, så den kunne smelte og udskille 
sig, en proces, hvor de lettere elementer, der 
var nødvendige for Jordens liv, steg op til over¬ 
fladen og stivnede for at danne skorpen. 

Den nyeste amerikanske og russiske planet¬ 
udforskning ved hjælp af Mariner 9 samt Mars 
2 og 3 har bekræftet en del af disse oplysnin¬ 
ger, men samtidig givet et nyt og mere nuan¬ 
ceret billede af vor naboplanet. 

Mange nye resultater var ventet hurtigt, men 
den forbløffende store støvstorm, der har ind¬ 
hyllet Mars i et næsten uigennemtrængeligt 
dække, har sinket og hindret udforskningen 
enormt, og resultaterne er kun langsomt kom¬ 
met frem og har derfor også fået dårligere 
pressedækning end ventet. 

Støvstormen har muligvis også været skyld i, 
at de russiske sonder, Mars 2 og 3, blev sat ud 
af funktion ved landingen. Man forstår dog 
ikke, at russerne ikke ventede med at land¬ 
sætte den sidste sonde til stormen havde lagt 
sig, men øjensynlig har man ikke været i stand 
til at improvisere eller omprogrammere eksperi¬ 
mentet. 

Hvad angår Mariner 9, så har den kapacitet 
til at fortsætte målingerne og fotograferingen 
i mindst 3 måneder. Jo længere det tager, før 
stormen lægger sig, desto færre resultater får 
vi, og desto sværere vil det blive at få oplys¬ 
ningerne frem. Afstanden til Mars øges hastigt, 
og derved bliver signalerne fra Mariner svage¬ 
re, og man har mindre sendekapacitet, hvorfor 
færre billeder kan overføres. Hvorlænge støv- 

Jeg tror, vi kan holde det gående i tre 
måneder, sir! 


stormen varer, ved ingen, men NASA har selv 
en humoristisk opfattelse af årsagen (se ill.) 

Lad os imidlertid se på de resultater, der på 
nuværende tidspunkt er modtaget fra Mariner 9: 

Hvordan er Mars’ overflade 

„De første analyser af informationerne fra 
det infrarøde spektrometer (interferometer) vi¬ 
ser, at Mars’ overflade består af mange forskel¬ 
lige slags materiale", sagde Paul D. Lowman, 
som har med dette eksperiment at gøre. 

Instrumentet har opdaget en hel række sili¬ 
kater, hvor siliciumoxyd danner varianter fra 
kvarts (stort set ren siliciumoxyd) til meget 
lavt siliciumindhold. 

Lowman forsikrede, „at vi ikke formoder, der 
findes særlig megen kvarts på Mars; vi udeluk¬ 
ker heller ikke eksistensen af andre materialer, 
som f. eks. jernoxyd, som ikke viser sig på 
spektret, så det kan opdages af instrumenterne 
under de forhåndenværende betingelser. Man 
ved ikke, om silikaterne er på overfladen eller 
befinder sig svævende over den, for det kan 
ikke ses af analyserne," sagde han. 

Senere lykkedes det JPL-forskerne at identi¬ 
ficere flere jordlignende mineraler i Mars’ skor¬ 
pe, f. eks. kvarts, granit og anorthocit. Disse 
fund forårsagede stor spænding hos forskerne. 
De antydede, at Mars på et eller andet tids¬ 
punkt i sin historie havde været smeltet, og at 
lettere elementer var steget op til overfladen, 
for senere at størkne til en jordlignende skorpe. 


Blandt de lettere elementer er kulstofforbindel¬ 
ser, som behøvedes til udvikling af liv på Jor¬ 
den. NASA eksobiolog, Jerry Soffen, som er 
projektforsker for Viking-programmet, der an¬ 
tageligt i 1976 vil gøre et fosøg på at finde 
liv på Mars, udtalte: „Der kan ikke finde bio¬ 
logisk udvikling sted, hvis der ikke er geolo¬ 
gisk udskillelse." 

Gletchere på Mars? 

Mariner fandt en åbning i støvskyerne ved 
sydpolskalotten, og det lykkedes den også at 
få set på et område, som havde gjort sig be¬ 
mærket med lange, frostdækkede højdedrag og 
kratere under Mariner 6 og 7 passagerne i 1969. 
Til videnskabsmandenes overraskelse viste bil¬ 
lederne, at højdedragene ikke længere var dæk¬ 
ket af frost, mange kratere var komplet for¬ 
svundet, og overfladen var bemærkelsesværdig 
glat. Astronom Bradford Smith udtalte: „Hele 
dette område ser ud som om det er blevet pla¬ 
neret." Nogle forskere spekulerer på, om den 
mest logiske forklaring på forandringen ikke 
var, at overfladen var blevet afslebet af glet¬ 
chere, da polarkalotten voksede under Mars- 
vintrene og derefter trak sig tilbage igen. 

Der var uenighed om gletchernes sammen¬ 
sætning. Carl Sagan, leder af Cornell universi¬ 
tetets planetariske forskningslaboratorium, an¬ 
tager, at gletcherne er frossen kuldioxyd (tøris), 
polarkalotternes hovedbestanddel. Smith mente, 
at tøris ikke ville glide at sted som en gletcher. 
„Det eneste, der gør det," sagde han, „er 
vand." Mariners instrumenter fandt faktisk 
vanddamp i atmosfæren over sydpolarkalotten, 
hvilket kunne tyde på, at det var kommet fra 
isen nedeunder. Disse registreringer opmuntre¬ 
de videnskabsmændene, som stadig håber at 
finde en eller anden form for liv, omend rudi¬ 
mentært, på Mars’ øde overflade. 

Atmosfæren 

Nogle af de interessanteste måleresultater 
vedrører atmosfæren. Tryk, temperatur og at¬ 
mosfærens sammensætning fortæller en masse 
om livsbetingelserne for os mennesker. 

På grund af støvstormen er målingerne ble¬ 
vet vanskeliggjort, men alligevel har man fået 
nogle resultater fra det store Hellas-område, 

et ørkenlignende område 1200 km i diameter. 
Mariner 6 og 7 viste i sin tid, at dette område 
havde meget få kratere eller andre overfladede¬ 
taljer. De sidste nye oplysninger tyder på, at 
der i dette område altid råder støvstorme, og 
at området alligevel ikke er så fladt som først 
antaget, men at der er tale om højdeforskelle 
på op til 6 km. 

Tre forskellige steder indenfor Hellas-regio¬ 
nen har man målt en atmosfæretæthed på 8 
millibar, hvorimod gennemsnittet for Mars er 
omkring 5]/ 2 mb sammenlignet med 1013 mb 
her på Jorden. (Man benytter mb enheden for 
at de forskellige planeters tyngdekraftpåvirk¬ 
ninger kan sammenlignes med Jordens. 1 mb 
svarer til 1 million dyn pr. cm 2 . 1 dyn er den 
kraft, der giver en masse på 1 gram en hastig¬ 
hedsforøgelse på 1 cm pr. sekund). 

Man har i øvrigt opdaget store højdeforskel¬ 
le på Mars, - op til 13 km mellem højeste og 
laveste punkt. Atmosfæretætheden har tilsvaren¬ 
de varieret mellem 3 mb på det højeste punkt 
til 8,3 mb på det laveste. 

Temperaturen i Mars’ lavere områder er kon¬ 
stant. De manglende variationer skyldes mulig¬ 
vis, at støvstormen virker som et isolerende 
tæppe og fordeler Solens varme, siger Dr. Kli- 
ore, der er leder af S-bånds eksperimentet. 

Ifølge Tass har man sporet vanddamp og ilt 
i atmosfæren, uden at man har opgivet mæng¬ 
de. Ved redaktionens slutning var denne op¬ 
lysning ikke bekræftet endnu fra NASA’s side. 

Partikelstørrelse 

Indbyrdes sammenligning af data fra flere 
eksperimenter vil blive nødvendig for at kunne 
bedømme størrelsen på støvpartiklerne, da hvert 
instrument er følsomt overfor partikler af for¬ 
skellig diameter. Radiobølger i S-båndsområdet 
(13 cm båndet) har ikke været hindret af støv¬ 
stormen, hvilket tyder på, at støvpartiklerne er 
små, formentlig betydeligt mindre end sands¬ 
korn. 

Den ledende forsker for det infrarøde spek- 
trometer-studium, Dr. R. A. Hanel, udtalte, at 
instrumenterne også havde vist, at temperatu¬ 
rerne i stor højde over planeten er højere end 
ventet, muligvis på grund af støvstormen. Deri 
er målt temperaturer på ^33° C ca. 20 kmf 


over overfladen. Man havde ventet en tempe¬ 
ratur på omkring h- 73° C. Overfladetempera¬ 
turen er målt til 260° K eller ca. 13° C. 

Dr. Hanels instrument opdagede også vand 
i atmosfæren over sydpol-egnene. Spektrometret 
måler ikke kvantiteten, men Dr. Hanel regner 
med, at det infrarøde instrument kun har fun¬ 
det en ringe mængde vand. Den hvide kalot i 
området menes stadig at være frossen kuldioxyd. 

Ujævnt gravitationsfelt 

Afsløringen af et mere ujævnt gravitations¬ 
felt end forventet på Mars, er en af hovedop¬ 
dagelserne i Mariner 9 missionen. 

Variationerne i gravitationsfeltet, som kunne 
skyldes store massekoncentrationer i lighed med 
dem på Månen, viser sig i en ækvatorial pukkel 
på ca. 1-2 km omkring 110 grader vest. Også 
på den anden side af planeten findes en pukkel 
ved omkring 180 grader, og Mars-ækvatoren 
er let sænket midt imellem puklerne. 

„Vi ventede at finde nogen gravitationsure¬ 
gelmæssighed, men ikke som dette," udtaler 
Jack Lorell, ledende forsker for missionens eks¬ 
perimenter vedrørende himmelmekanik. Dette 
eksperiment anvender rumskibets radiosporings- 
data for at fastslå tilstedeværelsen, formen, stør¬ 
relsen og positionerne for massekoncentratio¬ 
nerne. 

„Nogen gravitationsuregelmæssighed var ven¬ 
tet, for Mariner 6 og 7 missionerne antydede, 
at Mars lignede Månen," sagde han. 

„Grunden til massekoncentrationerne er det 
store spørgsmål," sagde Lorell, „hvilket tyder 
på, at det nok vil tage nogen tid at udvikle en 
fyldestgørende teori om fænomenet." 

Videnskaben er særlig interesseret i omhygge¬ 
ligt at kortlægge denne ækvatoriale zone som 
hjælp til udvælgelsen af et landingssted for Vi¬ 
king-landingsfartøjet, der efter planen skal sæt¬ 
tes ned i 1976. Målet er at udvælge et varmt 
sted så lavt som muligt for at opnå det højeste 
tryk. Forskernes ønske er at finde et område 
med fugtighed. 

Mars 2 og Mars 3 delvis fiasko 

Sovjet landsatte en kun kortvarigt virkende 
instrumentbeholder på Mars den 2. december 
og modtog fjernsynssignaler i nogle få øjeblik- 

ke fra overfladen, før transmissionen ophørte. 
Landingskapslen menes ødelagt af kraftige vin¬ 
de og den marsiske støvstorm. 

Instrumentbeholderen blev udsendt fra den 
ubemandede rumkapsel Mars 3, da denne nær¬ 
mede sig planeten. Moderfartøjet blev ved 
hjælp af sine raketmotorer bragt ind i en yderst 
ekscentrisk krummet bane rundt om planeten. 

Landingskapslen gik ind i den tynde mar¬ 
siske atmosfære i en spids vinkel for bedst mu¬ 
ligt at udnytte atmosfærens luftmodstand. Der¬ 
efter udfoldedes en bremsefaldskærm efterfulgt 
af hovedfaldskærmen. 

Efter at kapslen var udsendt, blev hovedfar¬ 
tøjets raketmotor tændt for at ændre kursen, så 
kun den udsendte beholder gik ned på Mars. 

Mars 3 går i en bane rundt om planeten i 
højder mellem 1475 og 190.000 km med en 
periode på omkring 11 dage. Russerne var ikke 
i stand til at opgive nøjagtige omløbs tider så 
sent som seks dage efter kredsløbets start, hvil¬ 
ket kunne tyde på en uregelmæssighed. Mars 
2’s bane er opgivet til 1375 x 25.000 km. 

Landingskapslen menes at have medbragt 
temperatur- og trykmålere til overfladen, men 
kun få eller måske slet ingen af den type data 
transmitteredes op til Mars 3. 

Den indviklede manøvre, der anvendtes af 
Mars 3 ved udstødningen af landingskapslen 
før banekorrektionen og omløbets start, ligne¬ 
de den som Mars 2 udførte fem dage tidligere. 
Dette styrkede den mulighed, at Mars 2 lan¬ 
dingskapslen, som ødelagdes ved nedslaget, og¬ 
så skulle have foretaget en blød landing med 
instrumentbeholderen. Russerne understregede, 
at begge kapsler indeholdt vimpler med sov¬ 
jetiske emblemer, hvilket yderligere fremhæve¬ 
de ligheden mellem de to missioner. 

Mars 3 var i stand til at modstå et sammen¬ 
stød med Mars svarende til en lodret faldhastig- 
hed på hele 325 km/t. Kapslen var forsynet 
med en hård skal og en hel del indbygget stød¬ 
dæmpningsgrej , hvorfor selv hårde påvirknin¬ 
ger ikke skulle skade den. Russerne mener, at 
enten er kapslerne blevet slynget mod skarpe 
klippestykker eller også er de sunket ned i et 
dybt støvlag. 

I det hele taget har russerne kun offentlig¬ 
gjort meget lidt om deres forsøg. Først på et 


meget sent tidspunkt er man blevet klar over, 
at der også er fjernsynskameraer om bord i 
kredsløbssonderne, men ved redaktionens slut¬ 
ning var intet billede offentliggjort. 

Sovjet har en aftale med USA (NASA) om 
udveksling af resultater fra dette marsforsøg. 
Strømmen af oplysninger har indtil nu næsten 
udelukkende gået i retning fra vest til øst. 
NASA har bekræftet, at de har fået nogle gan¬ 
ske få oplysninger af russerne, men typisk rus¬ 
sisk, var meddelelserne fulgt af en bemærkning 
om, at NASA ikke måtte offentliggøre oplys¬ 
ningerne, før russerne selv havde gjort det, - 
og det er ikke sket endnu. 

Om dette er et stort tab vides ikke, men 
hvis man skal dømme efter de først tilgænge¬ 
lige data, ser det ud til, at USA’s Mariner 9 vil 
give langt flere oplysninger om MARS end 
begge de russiske rumfartøjer tilsammen. De 
russiske rumsonders ekscentriske bane og den 
kendsgerning, at ingen af dem kommer plane¬ 
ten nærmere end ca. 1370 km er een af grunde¬ 
ne hertil. 

Endnu en illusion bristet... 

Noget af det mest spændende ved Mars er 
de to små måner Phobos og Deimos. De er 
meget små og har rent astronomisk en meget 
særpræget opførsel. Begge kredser om ækvato¬ 
rialplanet, hvilket skulle være et særdeles mær¬ 
keligt træf, såfremt det drejer sig om tilfældigt 
indfangede klippestykker eller asteroider. Pho¬ 
bos farer afsted med så høj hastighed, at den 
når tre gange rundt om Mars på eet døgn, og 
det er den eneste måne i solsystemet, der op¬ 
fører sig sådan. Der er flere mærkværdigheder 
ved de to små måner. Disse mærkværdigheder 
fik for en del år siden Dr. I.S. Shklovsky, chef 
for Sternberg-instituttets afdeling for radio¬ 
astronomi, til at opkaste den teori, at de to små 
måner måtte være af kunstig oprindelse (se in¬ 
terviewet i UFO-NYT nr. 4 1970). Shklovsky 
blev meget kendt for sine teorier. Selv sagde 
han i 1970: „Jeg er meget ked af, at jeg er 
blevet kendt verden over som manden, der hæv¬ 
der, at Mars’ måner er kunstige satellitter. Jeg 
sysler jo med så mange andre interessante og 
vigtigere problemer. Phobos og Deimos kan få 
lov til at ligge på is til mennesker lander på 

I denne mosaik af Mariner 9 optagelser, taget 
lige før rumfartøjet gik ind i sin bane omkring 
Mars, er der anvendt speciel computerbehand¬ 
ling for at afsløre de fine detaljer, der ikke er 
set i tidligere gengivelser. Mars horisonten er 
øverst til højre. Det er ene og alene Mariner 9 
kameraets ekstraordinære følsomhed, som brin¬ 
ger disse nye træk frem. De fleste af de sete 


detaljer er af den atmosfæriske støvstorm. Ar- 
sia Silva, det sydligste af de tre mørke pletter 
med striberne, der går ud fra, ligger lidt neden¬ 
under ækvator og er ca. 124 miles i diameter. 
De lyse områder nord og syd for de mørke 
pletter stammer fra computer-behandlingen. Bil¬ 
lederne giver bevis for det atmosfæriske støvs 
bevægelse. 


Mars eller til det lykkes en sonde at tage et 
nærbillede af dem. Indtil da er der ingen 
grund til at beskæftige sig med dem. Min teo¬ 
ri bliver en teori indtil nogen kan modbevise 
den . . . “ 

Det ser nu ud til, at Shklovsky får fred ved¬ 
rørende de to små måner, for da Mariner dreje¬ 
de kameraerne væk fra Mars-overfladen, gav 
den bonus til videnskabsmændene fra Caltech: 
De første nærbilleder af de to små måner Pho- 


bos og Deimos. Efter at billederne var blevet 
gjort klare og skarpe ved hjælp af computer¬ 
teknik, lagde de endelig Shklovskys fristende 
teori i graven. I stedet har Mariner vist, at beg¬ 
ge de små måner er store, uregelmæssige klippe¬ 
klumper, arrede af kratere (se ill.) 

Samtidig har det vist sig, at de er de mørke¬ 
ste himmellegemer observeret til dato. Viden¬ 
skabsmændene ved JPL er meget optaget af de 
to måners meget lave albedo (ringe reflektions- 

evne). Kun to slags materialer har så lave vær¬ 
dier, ifølge Carl Sagan, nemlig en basaltart og 
en art meteorit. 

Mulighederne for at finde liv på Mars er 
blevet reduceret p. gr. af Mariners første resul¬ 
tater. Men Cornell Universitetets astronom, Carl 
Sagan, eksobiologiens mest energiske talsmand, 
tabte ikke modet så let. For at bevise, at Ma¬ 
riner ville have svært ved at opdage livstegn 
på Mars, fra en afstand af tusinder af km, gen¬ 
nemgik Sagan billeder af Jorden taget af vejr¬ 
satellitter og opdagede, at kun ét billede ud af 
tusinde gav bevis for menneskets tilstedeværel¬ 
se. Han præsenterede sin konklusioner i et ud¬ 
fordrende dokument, faktisk med spørgsmålet: 
Er der liv på Jorden ? Senere bemærkede Sagan 
humoristisk, at marsmænd på besøg på Jorden 
kunne tro, at biler var den dominerende form 
for jordisk liv; omgivelserne er ændret for at 


tilpasse deres behov, og de opfører sig meget 
lig levende væsener ved at bevæge sig, spise og 
udtømmes. 

Eksobiologer påstår ikke, at der findes liv 


Overblik fra en skrå vinkel over en krater sam¬ 
ling ved Ascraeus Lacus i Mars Thar sis-egn, ta¬ 
get af Mariner 9 . Det er den nordligste af de 
fremtrædende mørke pletter, observeret af Ma¬ 
riner 9, da den nærmede sig planeten. Pletterne 
består af flere flade, krat er lignende sænkninger, 
der går ind over hinanden. Hovedkrateret er 
ca. 21 km, hele samlingen ca. 40 km i tværsnit. 
Krateret ligger sikkert i et relativt højt område 
af den marsiske overflade, derfor er det synligt 
over støvstormen. De svage cirkulære lyse af¬ 
tegninger ?iden for krateret skyldes sandsynlig¬ 
vis støvstormen. 

på Mars; de hævder blot, at de barske betingel¬ 
ser på planeten ikke nødvendigvis udelukker 
liv. På Jorden, påpeger de, er det lykkedes or¬ 
ganismer at trives i omgivelser, der rækker fra 
Antarktis isørkener, over høje bjerges stormom¬ 
suste tinder til det enorme tryk på bunden af 
de dybe have. Som eksobiologen Cyril Ponnam- 
peruma fra universitetet i Maryland tilføjer: 
„Vi har endog fundet liv i koghede kilder og 
stærke syrer / 4 

For at støtte deres sag, har eksobiologer ud¬ 
sat mikroorganismer for simulerede Mars-om- 
givelser (kuldioxyd, ekstrem kulde, kun lidt 
vand) i såkaldte „Mars-krukker“. Nogle af bak¬ 
terierne vænnede sig straks til Mars-betingel- 
serne. Af denne grund var vestlige videnskabs- 
mænd nervøse for, at de russiske landings¬ 
kapsler eventuelt skulle indføre jordiske livs- 


Det til dato mest detaljerede billede af Phobos 
ses på dette computer-behandlede fotografi, ta¬ 
get af Mariner 9 under dens 34. kredsløb om 
Mars. Afstanden fra rumfartøjets kamera til 
Marsmånen var 3340 km. Det store krater i 
midten til højre ser ud til at have i det mind¬ 
ste ét lille krater på randen. Mere end et du¬ 
sin andre små kratere ses. Denne overflod af 
kratere antyder, at Mars’ inderste måne er me¬ 
get gammel og har betydelig strukturel styrke. 

Den uregelmæssige kant øverst til venstre kan 
være dannet, da en asteroide ramte Phobos } op¬ 
rindeligt større legeme. Det store krater i mid¬ 
ten til højre er noget utydeligt for at få detal¬ 
jerne bedre frem i de mindre kratere. Computer¬ 
behandlingsteknikken er udført af JPUs billed¬ 
behandlingslaboratorium. Man har også offent- 
liggjort et billede af Deimos, den anden måne; 
det er ikke så tydeligt som ovennævnte, men 
udviser tilsyneladende samme træk. 

former på Mars, men man formoder, at kapsler¬ 
ne er blevet omhyggeligt steriliseret. 

Chauvinisme lægges atter og atter for dagen, 
siger eksobiologerne, af de, som ikke kan fatte 
muligheden for liv uden vand (det, som Sagan 
kalder ,,frit-vand-chauvinisme 44 ), uden ilt („ilt¬ 
chauvinisme 4 4 ) eller ved tilstedeværelsen af in¬ 
tens ultraviolet bestråling („ultraviolet chauvi¬ 
nisme 44 ). „Men liv kan udmærket udvikle sig 
under betingelser, der er radikalt forskellige 
fra Jordens. Det udviklede sig f. eks. gennem 
utallige æoner på Jorden, da der ingen ilt var 
i atmosfæren. For disse primitive livsformer 
ville ilt faktisk have været giftig. Så Mars-or- 
ganismerne kan måske, i stedet for at kræve ilt, 
ligesom nogle jordiske bakterier trives i kul- 
dioxydholdige omgivelser. For at få vand kan 
de, hvis de behøver det, have udviklet meka¬ 
nismer til at udskille det forråd, som er kemisk 


Bjerg ved Nodus G or dit (den gordiske knude), 
dette ca. 112 km brede marsiske krater ved No¬ 
dus G or dit blev fotograferet af Mariner 9 den 
28. november. Krateret og dets naere omgivel- 
ser ligger højt og dukker som en ø op af et hav 
af fygende støv. På billeder taget 48 timer se¬ 
nere, havde randen af støvskyen flyttet sig, så 
den dækkede højderyggene og dalene på den 
yderste rand mod nordvest. Om billederne viser 
en glat kraterbund eller skjules af fygende støv 
ved man endnu ikke. De f ler delte koncentriske 
brud på den vestlige rand og de mange små- 
kratere uden rand viser, at dette er et vulkansk 
sammenfaldet krater, i størrelse lig de største 
på f orden eller på Månen. 


bundet i klipperne på deres triste planet. Hvis 
Mars-væsener har fundet den intense ultravio- 

lette stråling utålelig/* siger Sagan, „kan de 
have udviklet seje silikatskjolde, som kunne 
beskytte dem. Grunden til, at Mars ikke reflek¬ 
terer så megen ultraviolet stråling/* siger han 
spøgefuldt, „kan være, at alle disse skildpadde- 
lignende skabninger absorberer den.“ 

Om nu Mars viser sig at være livløs eller 
ikke, så ser de ukuelige eksobiologer frem til at 
undersøge Jupiter og måske Venus endnu en 
gang for tegn på levende organismer. Skønt kun 
få venter at finde liv på nogen af planeterne 
(det atmosfæriske tryk på Jupiters stadig bund¬ 
løse overflade er sandsynligvis for højt, og tem¬ 
peraturerne på Venus’ overflade er mere end 
350° C, varmt nok til at smelte bly), er der 
mulighed for, at organismer kan have udviklet 
sig højere oppe i atmosfæren, hvor tempera¬ 
turer og tryk er moderate. Den ukuelige Sagan 


har udtænkt, at en form for Jupiterliv kunne 
tænkes at være store, gasbeholder-lignende skab¬ 
ninger, som opsugede organisk materiale, mens 


I de første to ugers observation af Mars skete 
der store forandringer i Sydpolens udseende. 
Sneen forsvandt delvis, hvad der fik forskerne 
til at mene, at snelagets tykkelse maksimalt har 
været 2-3 cm. Læg mærke til de store foran¬ 
dringer angivet på billederne med tal. Sydpo¬ 
lens topografiske træk har sandsynligvis kun 
meget ringe højdeforskel (angivet på billederne 
med bogstaver). 

de flød gennem den tætte Jupiter-atmosfære, 
lig planktonædende hvaler. Men selv om det 
ikke lykkes at opdage biologisk aktivitet på de 
andre planeter i vort solsystem, vil det ikke ta¬ 
ge modet fra livsøgerne. De vil da vende deres 
fulde opmærksomhed mod stjernerne. For de 
er sikre på, at med de rette betingelser vil ska¬ 


belsen af liv, hvor som helst i universet, snarere 
være reglen end et mirakuløst tilfælde. 

Oversætter: BK/ej 

Kildeangivelse: NASA News, Time 13/12 71, 
AW & ST nov./dec., Fam. fourn. 16/6 70, 
Burchett & Purdry: Ruslands rumforskning. 



Lars Thoms 2. billedserie 


(se bagsiden) 

Som meddelt i UFO-NYT nr. 6, 1971 
havde den 23-årige Lars Thorn fortalt 
den svenske UFO-organisation GICOFF, 
at han en måned efter, at de første fotos 
blev taget, nærmere bestemt den 4. juni 
1971, havde taget endnu en række bille¬ 
der. Han fortalte de to GlCOFF-folk, 
Bjorn Hogman og Sven-Olof Frederik- 
son, der var taget op for at interviewe 
ham, følgende: 

Han stod oppe i et tårn i Frostås og fik derfra 
øje på nogle „lys“, der bevægede sig noget bor¬ 
te (over ,,kronoparken“). Han gik derfor ud i 
terrænet og så herfra først én genstand, der af 
og til forsvandt i skyerne. Senere kom tre me¬ 
get mindre skiver, lige over trætophøjde. Han 
fik ikke straks mulighed for at fotografere, men 
i løbet af observationen, (der i alt varede over 
en time) lykkedes det Thorn at tage en række 
billeder. Vi viser forstørrelser af 3 af dem på 
bagsiden af dette nummer. Det øverste viser 
den store genstand i kraftig forstørrelse. Den 
fremstående del på undersiden (der tyder på 
en lighed med den genstand, Thorn havde fo¬ 
tograferet i maj - se nr. 6) er markeret med 


pile. Thorn fortæller, at denne genstand var 
enormt meget større end de små. Det midterste 
bagside-billede viser 2 af de små skiver til høj¬ 
re for den store genstand. Thorn fortæller, at 
de små var under en meter i diameter, absolut 
ikke over. De gik, i hvert fald et par gange, - 
ind i den store; „de flød ind i siden på den.“ 
Det nederste foto viser de 3 små skiver i for¬ 
størrelse. „De bevægede sig hele tiden, præcis 
som fugle, kan man sige. Der var ikke noget 
bestemt, gentaget mønster. Jeg kunne se dem 
komme frem og bevæge sig i cirkler. På et af 
fotografierne (det nederste) ses det også, hvor¬ 
dan de ligesom flagrer i luften. De var diskos¬ 
formede og metalfarvede, næsten delvis som 
krom; måske dog med en mattere underside 
end kanterne/* 

Må vi (SUFOl) råbe højt om, at vi ikke vil 
kalde Lars Thoms billeder (i dette og sidste 
nummer) for fotos af ikke-jordiske rumfartøjer. 
Vi har ingen endelig forklaring - men vi søger 
stadig. Tak for de tilsendte læserbreve - vi vil 
gerne have flere! Blandt andet på grund af 
disse kommer der mere om sagen i et senere 
nummer af UFO-NYT. IOKj. 

Piloter ser UFO’er 


Fire jetjagere på jakt etter lysende objekt 


Av Dag Christensen 

Kontrolløren i en av Luftforsvarets rad ar - 
stasjoner i Nord-Nor ge s perret øynene opp 
da et ukjent, lysende ekko plutselig kom 
til syne på den elektroniske s kjer men for¬ 
an ham. Det skjedde den 30. november, og 
klokken var kort før 14,30 på ettermidda- 
gen. 

Specialisten i det tusmørke kontrollrommet 
så radarstrålen sveipe rundt og rundt - og hver 
gang den feide over en spesiell sektor, lyste ek¬ 
koet opp. 

Ved radarstasjonen visste man at fire norske 
Freedom Fighters var ute på øvelses-oppdrag 
over våre nordligste fylker. Det var ikke noen 
av disse maskinene, som for øvrig fløy i forma- 
sjon, som ble sett. Kontrolløren visste ikke om 
andre kjente fly i det området hvor han nå 
plutselig hadde fått positiv kontakt med et el¬ 
ler annet. 

Voldsom hastigh et 

De fire jager-bomberne fra 336 skvadron, 
vanligvis stasjonert på Rygge, men forlagt til 
Bardufoss i trenfngsøyemed, ble anropt av ra¬ 
darstasjonen. 

Maskinene berant seg på det tidspunkt i ca. 
30.000 fot på vei tilbake mot basen. Ingen av 
flyverne hadde sett noe uvanlig. 

Radarkontrolløren informerer om at det 
ukjente objektet så vidt han kan skjønne befin¬ 
ner seg i ca. 15.000 fots høyde i posisjon om¬ 
kring 160 kilometer nord-øst av Bardufoss. Ra¬ 
darstasjonen spør formasj onslederen om de fire 
jagerne kan gå ned og foreta en avskjæring av 
objektet. Pilotene følger instruksene, som ifølge 
radar-kontrolløren beveger seg med en hastig- 
het anslått til ca. 70-80 knop. 


De fire jagerne er nede i 16.000 fot med 
kurs rett mot målet, og har bare et par kilome¬ 
ter igjen til oppgitt posisjon da radar-kontrol¬ 
løren opphisset forteller at gjenstanden akselle- 
rerer med voldsom hastighet - og i retning øst¬ 
over. 

Pilotene ser fortsatt ingen ting, men litt se¬ 
nere kan de bekrefte det samme alle fire: Høyt 
over seg oppdager de hva som likner en stjerne, 
en sterkt lysende gjenstand, antagelig så langt 

UFO'ER OG DYR 

Moses Lake, Washington, USA (21. august 
1964, kl. 02,00) 

Mrs. W. D. Hawes, som vågnede ved en rin¬ 
gende lyd, hørte to heste på en eng lave postyr, 
og familiens hund gøede. Næste morgen op¬ 
dagede man kencentriske ringmærker etc. på 
marken. 

NICAP. UFO investigator, sept.-okt. 1964. 

/B. S. 

UFO'ER OG DYR 

Moriston, South Wales, United Kingdom (kl. 
23,50 d. 25. august 1965). 

Et klart lys på himlen oplyste køkkenet i et 
hus. En kvinde følte strålen brænde sin hud, 
hun havde vanskeligt ved at ånde og led af 
chok og angstfornemmelser. Samtidig blev en 
hund i nabohuset meget skræmt, og i ti minut¬ 
ter kunne man ikke få den til at vove sig ud 
af huset. 

F.S.R., nov.-dec. 1963. /BS. 

oppe at sollyset tref fer den. Gjenstanden skyter 
av sted fra de fire flyene, som ikke har driv- 
stoff nok til å foreta videre undersøkeiser, og 
derfor returnerer til Bardufoss. 

Flygerne påstår at det de har sett umulig kan 
ha vært et annet jetfly. De tror heller ikke på 
UFO - „Uidentificerede Flyvende Objekter“, 
men kan ikke ut fra sitt kjennskap til flyvning 
og atmosfæriske forhold forklare hva det var 
som føk over himmelen, og som altså gav ekko 
på radarskjermen.*) 

År om annet løper godt og vel et snes lik- 
nende rapporter inn til sentrale, militære orga¬ 
ner i Nord-Norge. Det er stort sett bare under 
flyvning i de nordligste trakter av landet at 


slike observasjoner biir gjort fra fly og bakke- 
radar. 

Luftforsvaret ser ganske lidenskapsløst på 
af færene, og uten at noen tør sverge på det, 
hevder man at fenomenene kan ha sin naturvi- 
tenskapelig forklaring, blant annet ut fra lands¬ 
delens posisjon nær polare trakter. 

Verdens Gang, 7. dec. 71. 


*) KommentJamen, kære venner dog! 1 mod¬ 
siger jer selv. Nar I nu ikke kan forklare, hvad 
det var, som kom farende, så er det da netop 
et Uidentificeret (af jer) flyvende (der skyder 
af sted) Objekt (en stærkt lysende genstand). 



Flyet befandt sig ca. 140 km øst for Chicago, 
da kaptajn Robert F. Manning så det mystiske 
lys. 

Det var om aftenen den 27. april 1950. Klok¬ 
ken 20,25 kom DC-3’eren fra Trans World Air 
Lines flyvende vestpå i 600 meters højde over 
Goshen, Indiana. Ved styregrejerne i venstre 
side sad kaptajn Robert Adickes, en kraftigt 
bygget tidligere marinepilot med 10 års tjene- 


Flight 117 og den 
flyvende tallerken 

Major Donald E. Keyhoe er en af UFO-forsk- 
ningens pionerer. Allerede i 1954 udkom en 
af hans bøger på dansk, den absolut læse- 
værdige (hvis man kan finde den) „Flyvende 
tallerkener fra verdensrummet". Keyhoe var 
medstifter - og indtil omorganiseringen for 
et par år siden, leder - af den berømte ame¬ 
rikanske UFO-organisation NICAP i Washing¬ 
ton. 

af Donald E. Keyhoe 

ste i TWA bag sig. Manning, der var højere, 
blond og med et roligt gemyt, var også kap¬ 
tajn med høj rang, men på denne tur sad han 
i højre side som 2. pilot. 

Manning kiggede ud fra det mørklagte cock¬ 
pit. 40 km forude lå South Bend som et vidt¬ 
strakt lystæppe i mørket. Det tætte skydække 
i 1200 meters højde gjorde himlen over dem 
sort. Bagude til højre kunne han se Elkhart, 

Luftkaptajn 
Robert Adickes 

°g 

luftkaptajn 
Robert F. Manning. 


der lå omkring 10 km nordpå. Det var noget, 
han ofte gjorde - så efter Elkhart - for han 
havde engang boet der. Pludselig fangedes kap¬ 
tajn Mannings blik af et mærkeligt rødt lys, 
der bevægede sig hurtigt af sted nær horisonten. 
Det kom mod nord fra et punkt nogle kilome¬ 
ter bagude og steg op udfor højre side. For¬ 
bløffet så han det komme nærmere. Dette her 
var ikke noget lys fra et flys vingespids - dertil 
var det røde lys for kraftigt. Hans forbavselse 
blev endnu større, da han så, at lyset blev stør¬ 
re. Hvad dette end var, et almindeligt fly var 
det i hvert fald ikke. 

DC-3’eren fløj med en march-hastighed på 
280 km/t, men den mystiske glødende genstand 
overhalede dem hurtigt. Nu var det blevet oran¬ 
gerødt i farven, som en rund klat glødende 
metal, der for gennem den natlige himmel. Ved 
at strække hals kunne Manning se ned på en 
kugleformet tingest, der glødede klart på over¬ 
siden, mens den nederste halvdel var halvt i 
skygge. 

Et øjeblik tvivlede han på sine sanser. Han 
havde hørt om „tallerken“-rapporter fra andre 
trafikpiloter, men dette var næsten for fanta¬ 
stisk. Han vendte sig mod Adickens. 

„Se lige herover. Hvad tror du, det er?“ 

Kaptajn Adickes vendte sig. Overrasket rej¬ 
ste han sig fra sædet og stirrede ud gennem 
styrbords vindue. Tingesten var stadig på vej 
opad og var endnu ikke nået helt på højde med 
flyet. Hen over dens top kunne han se spredte 
lys på jorden, og under den billygter på en lan¬ 


devej. Han kunne kun gætte på dens størrelse, 
men den så ud til at være mindst 6 meter i 
diameter og formentlig nærmere de 15 meter. 
De to piloter stirrede på hinanden, så rakte 
Adickes ud efter sin mikrofon og kaldte TWA 
i Chicago. 

„Vi har observeret et mærkeligt objekt ud 
for styrbords vinge,“ fik han i en fart fortalt 
den vagthavende. „Spørg trafikkontrollen, om 
der er fly i nærheden af os.“ 

I løbet af et øjeblik kom svaret. Lufttrafik¬ 
kontrollen havde ingen underretning om andet, 
der kunne befinde sig i nærheden af deres fly. 
Adickes og Manning så atter ud på tallerkenen. 
Den så ud til at være en ca. 800 meter borte 
og holdt nu samme hastighed som flyet. Adic¬ 
kes rystede vantro på hovedet. Den lignede præ¬ 
cis et enormt rundt hjul, som rullede hen ad 
en vej; men hvordan kunne sådan en genstand 
holde sig i luften? 

„Jeg vil prøve at liste mig ind på den“, sag¬ 
de han til Manning. Han drejede flyet i en 
blød kurve over mod den glødende skive, men 
denne gled straks bort og holdt den samme 
afstand. Han forsøgte igen, men med samme 
resultat. 

„Kald på stewardessen^, sagde han kort. „Jeg 
vil også have, at andre ser det her.“ 

Bagude, i kabinen, så stewardessen, Gloria 
Hinshaw, blinksignalet. Hun skyndte sig op 
gennem midtergangen og ud i cockpit'et. 

„Se lige derud engang“, sagde Adickes. Han 
pegede i retning af højre vinge. Forbløffet stir- 

rede hun ud på den glødende tallerken. Den 
fløj atter parallelt med flyet. 

„Hvad i alverden er det?" udbrød Gloria 
Hinshaw. „Vi ved det ikke," sagde Manning. 
„Gå ud og sig det til passagererne", sagde 
Adickes hurtigt. „Få dem allesammen til at 
se ud på den." 

Stewardessen vendte tilbage til kabinen. Den 
forreste passager, der sad på et enkeltsæde i 
højre side, sov trygt. Hun vendte sig mod de 
to på den anden side af midtergangen - Clif- 
ford H. Jenkins og Dean C. Bourland, begge 
fra Boeing flyf abrikkerne. 

„Der er en flyvende tallerken derude. Se ud 
på styrbords side." 

Jenkins lo, men så så hendes ansigtsudtryk. 
Så sprang han op og spejdede ud af vinduet på 
modsatte side. Bourland bøjede sig ved siden 
af ham. Fra den oplyste kabine var tallerkenens 
form mindre tydelig. For Jenkins så den ud 
som en tåget stribe vinduer oplyst af et besyn¬ 
derligt rødt lys. Det lignede ikke noget som 
helst, han tidligere havde set - og han kendte 
alle typer af fly. 

Mens Jenkins og Bourland stirrede på taller¬ 
kenen, kom kaptajn Adickes farende ud fra 
cockpit’et. Den sovende passager vågnede op, 
da Adickes bøjede sig ned for at se ud gennem 
hans vindue. „Hvad er der i vejen - hvad sker 
der?" spurgte han. 

„Se derud," sagde Adickes. „Kan De se den 
tingest?" Han vendte sig mod de to Boeing- 
folk. „Så De det? Jeg vil gerne have masser af 
vidner på dette her." 

Passagererne i styrbords side betragtede tal¬ 
lerkenen, men i bagbords side agterude havde 
stewardessen besværligheder. Nogle af passa¬ 
gererne, heriblandt en, der tydeligt nok havde 
fået en drink eller to, før han var kommet om 
bord, troede det hele var en spøg. 

„Javist, ja, lad os allesammen se den flyven¬ 
de tallerken," klukkede den beduggede herre. 
„Lad os se de små mænd fra Mars." 

Han tav med åben mund, da han så den 
mærkelige røde genstand, der glødede udfor 
vingen. Med øjnene på stilke faldt han tilbage 
i sædet. 

Idet Adickes vendte tilbage til cockpit’et, var 
Manning ved at hænge mikrofonen på plads. 


„Jeg kaldte South Bend radiokontrollen," 
sagde Manning. „Jeg bad dem gå ud og se, om 
de kunne få øje på tingesten." 

Adickes overtog styringen og foretog endnu 
et forsigtigt forsøg på at liste sig ind på taller¬ 
kenen. Da den atter gled væk, svingede han 
flyet hurtigt rundt for at jagte den direkte. 
Øjeblikkelig dykkede den glødende skive. I 
løbet af lige godt et sekund gik den ned i 450 
meters højde og for mod nord forbi South 
Bend. Adickes bedømte dens fart til lige ved 
640 km/t. Det underlige lys blev ved at være 
synligt i nogle få minutter endnu - en klar rød 
plet mod jorden, og den blev stadig mindre. 
Så blegnede den og forsvandt. 

Adickes melding over radioen til Chicago 
var blevet opfanget af folk fra aviserne. Jour¬ 
nalisterne stod og ventede i lufthavnen, og 
snart var historien blevet telegraferet vidt og 
bredt omkring. Den vakte usædvanligt stor op¬ 
mærksomhed. Dette var ikke endnu en taller¬ 
ken-historie, man blot kunne feje af bordet 
med et grin. Foruden besætningen var der og¬ 
så passagerer som vidner. Det havde Adickes, 

som huskede, hvilken latterliggørelse, der var 
blevet andre piloter til del, omhyggeligt sørget 
for. 

På grund af den usædvanlige karakter af 
denne tallerken-observation-fra-fly, blev jeg af 
tidsskriftet TRUE anmodet om at foretage en 
tilbundsgående undersøgelse. Alle de tre besæt¬ 
ningsmedlemmer blev interviewet. Alle - på- 
nær 5 - af de 16 passagerer blev fundet. Jeg 
fik detaljerede øj en vidneberetninger ved at fo¬ 
retage langdistance telefonopringninger til Se- 
attle, Minneapolis, Chicago, Dayton og adskil¬ 
lige andre byer. 

Som vi havde ventet, var der forskelle i vid¬ 
nernes beretninger. Alle disse variationer er ble¬ 
vet noteret. Resultatet er denne rapport, som vi 
mener er en nøjagtig, uhildet beretning om, 
hvad der faktisk skete om aftenen den 27. april. 

Inden jeg traf de to piloter fra Flight 117, 
talte jeg med andre i TWA, som kendte dem. 

„Stilfærdige .. moderate . . alvorlige . . om- 
hyggelige.“ Dette var nogle af de betegnelser, 
der blev anvendt om begge mænd. Ingen i 
TWA betvivler, at Adickes og Manning så nøj¬ 
agtig det, de sagde, de så. 

Manning, som så tallerkenen først, har væ¬ 
ret pilot i Flyvevåbnet. Han har (i 1950) fløjet 
i seks år for luftfartsselskabet; han har tilbragt 
omkring 6.000 timer i luften. 

Da jeg mødte Manning i Pittsburgh luft¬ 
havn, var der allerede blevet offentliggjort ad¬ 
skillige „forklaringer" på South-Bend-tallerke- 
nen. En af teorierne var, at den røde genstand 
simpelthen var en refleks fra smelteovne mod 
skyerne. 

„Ja, det har jeg hørt," sagde kaptajn Man¬ 
ning til mig. „Der var også en, der sagde, at 
vi havde set en brændende lade. Selv en pas¬ 
sager på sin første flyvetur ville næppe blive 
narret så let - og bestemt ikke en pilot med 
blot nogen erfaring. Adickes og jeg har begge 
set ildebrande på jorden og reflekser mod skyer¬ 
ne om natten. Der var overhovedet ingen lig¬ 
hed. Vi befandt os omkring 140 km fra smelte¬ 
ovnene i Gary, og ingen refleks eller brænden¬ 
de lade kunne have steget op og manøvreret 
som dette her." 

„Hvor stor mener De, den var?" spurgte jeg 
ham. 


„Det er svært at sige, fordi vi kun kunne gæt¬ 
te på dens afstand fra os," sagde Manning. 
„Men den må have været temmelig stor. Da 
vi først så tingesten, befandt den sig nær hori¬ 
sonten. Så den må have været mange kilometer 
borte, måske 16 eller flere. Allerede den gang 
var den alligevel så stor, at den trådte frem." 

Manning rammede stille og roligt en pæl 
gennem den tanke, at tallerkenen havde været 
et jetflys bagud vendte udstødningsrør. 

„Jeg har set masser af jetfly om natten. Hvis 
man er direkte bag et, ser man i kort tid en 
rund, rød plet. Men denne genstand var enorm 
i sammenligning hermed. Den lignede ikke på 
nogen måde en jet. Desuden så jeg den komme 
frem til os bagfra. Et jetflys udstødning ville 
være usynlig fra denne vinkel. Man ville hel¬ 
ler ikke kunne se meget fra siden." 

Da Manning første gang så genstanden, for¬ 
talte han, forekom den at være klarere i farven, 
end da den fløj ved siden af dem. Han ville 
imidlertid ikke fremsætte nogen opfattelse, da 
jeg spurgte ham, om dette kunne tolkes som 
et tegn på, at den benyttede mindre kraft, da 
den sagtnede farten for at følge rutemaskinen. 

„Jeg kan ikke sværge på, nøjagtigt hvordan 
dens facon var," fortalte Manning mig. „Da 
den kom frem bagfra, var den først blot en 
klar, rød plet. På et tidspunkt havde jeg en 
fornemmelse af at se ned på toppen af en 
kugle. Men det meste af tiden var den kun 
en stor orangerød klat, som en masse af glø¬ 
dende hedt metal, derude på himlen." 

Selv om Manning ikke havde set den som 
en skive, der rullede afsted på højkant, ind¬ 
rømmede han, at en kugleformet genstand godt 
kunne tage sig ud som et rullende hjul. Han 
delte kaptajn Adickes opfattelse, at genstanden 
havde afværget deres forsøg på at nærme sig 
den. 

„Som at flyve i formation med et andet fly," 
var hans beskrivelse. „Den syntes at glide væk, 
når vi drejede over mod den." 

Manning kom ikke med nogen formodning 
om, hvad genstanden var, eller hvordan den 
blev drevet og styret. 

„Alt, hvad jeg kan sige, er, at den afgjort 
var der. De fleste af de ombordværende så den. 
Og den var fuldstændigt forskellig fra noget 

almindeligt fly - uhyggelig - nok til at ryste 
enhver, der først så den." 

Kaptajn Adickes var enig i, at tingesten så 
besynderlig ud. Da jeg mødte ham i Washing¬ 
ton, fortalte han mig, at han tidligere kun 
havde været halvvejs overbevist af andre pi¬ 
loters rapporter om flyvende tallerkener. „Men 
nu ved jeg, at de bestemt findes. Dette var ikke 
noget fly, og det var ikke fantasi." 

Adickes sagde, at han havde set jetfly om 
natten. Han bekræftede fuldt ud Mannings af¬ 
visning af denne forklaring. 

„Og det var ikke St. Elmsild eller nogen 
form for reflekser i skyerne," tilføjede han. „En 
masse af mine 7.800 flyvetimer blev anvendt 
på natflyvning. Jeg har set sådan omtrent alt, 
hvad man kunne forvente at støde på, men al¬ 
drig noget, der lignede den skive." 

Kaptajn Adickes sagde, at dens nærhed ikke 
havde nogen indflydelse på radio-modtagelsen. 
Han bemærkede heller ingen afvigelser på sine 
instrumenter. Genstandens farve, sagde han, 
var ikke klart kirsebærrød, som nogle aviser 
havde skrevet. Den var derimod nogenlunde 
samme matrøde farve, som rødglødende metal 
har. 

„Manning og jeg kunne kun skønne om dens 
størrelse," sagde han. „Den kan godt have væ¬ 
ret endnu større end 15 meter i diameter, af¬ 
hængigt af dens afstand fra os. Dette vil give 
Dem en fornemmelse af det: Da jeg forsøgte 
at komme ind mod den på tværs, den sidste 
gang, før den for ned over South Bend med 
det dobbelte af vor fart - et sted mellem 560 
og 640 km/t. Men selv med den fart varede 
det flere minutter, før den tonede bort, Så den 
må have været temmelig stor." 

Da tingesten satte farten op for at slippe væk, 
fortalte Adickes, drejede den sig sådan, at han 
fik et glimt af den fra siden. Dens tykkelse så 
ud til at være omkring 10 pct. af diameteren. 

Andre rute-piloter havde fortalt ham om 
forgæves forsøg på at indhente flyvende taller¬ 
kener, fortalte kaptajn Adickes mig. 

„Jeg troede, at de måske havde fantaseret 
sig til det; men nu ved jeg bedre. Jeg prøvede 
at snige mig ind på den, og også at komme op 
over den. Hver gang svingede den væk. Og da 


jeg satte direkte efter tingesten, for den væk 
med lynets hast." 

Fra det mørke cockpit så også stewardesse 
Gloria Hinshaw genstanden svinge bort. Bag¬ 
ude i den oplyste kabine så hun den atter i kort 
tid, da den hurtigt accelererede væk og dykke¬ 
de ned over South Bend. 

„Hvordan så den ud, set med Deres øjne?" 
spurgte jeg hende. 

„Som et stort, rødt hjul, der rullede afsted," 
sagde hun. „Jeg har ingen anelse om, hvad det 
var, men det var sandelig en mærkeligt udse¬ 
ende tingest. Hvis jeg ikke rent faktisk havde 
set den, tror jeg ikke, jeg ville have troet på 
det." 

Ingen af passagererne blev skræmt af taller¬ 
kenen, men frk. Hinshaw havde et øjeblik væ¬ 
ret bekymret, da hun lige havde fortalt dem 
om den. 

„Nogle af dem blev ophidsede," sagde hun, 
„men ingen syntes at blive nervøse. Og selv¬ 
følgelig var der nogle, som end ikke troede på 
det - de sad i den anden side, længere tilbage. 
Resten af os blev udsat for en masse drilleri fra 
dem, før vi landede. Men én ting er sikker - 
de, som så den, vil ikke mere le ad tallerken- 
beretninger." 

12. del af artiklen - / næste nummer 
- bringer vi nogle af fly-passagerernes 
øjenvid ne-beretninger. 

True Magazine, august 1950. flver O. K jerns. 

UFO'ER OG DYR 

Villa Rosas, Bahia Blanca, Argentina (19. juli 
1965, kl. 09,30). 

Forskellige folk så et „blændende rødt lys" 
på himlen. En mand var i sin patio, hvor han 
havde nogle kanariefugle, og han lagde mærke 
til, at kanariefuglene også havde opdaget det 
røde lys og reagerede på det med skræmte 
skrig. De var voldsomt nervøse og ville ikke 
synge i to dage efter. 

„La Cronica (t , Buenos Aires, d. 23. juli 1965. 

/BS. 

I FORTIDEN 


P0B03EPCK0E AMBO to. pooiHyc 

Russisk observation fra 1663! 



Vidunderet i Robozero 


En russisk videnskabsmand, Yuri A. Fomine, 
har sendt det franske UFO-tidsskrift „Phéno- 
menes Spatiaux" denne interessante artikel, 
der i sin oprindelige form blev trykt i det 
russiske blad „Znaniya-Sila" (Viden er Magt) 
nr. 8, august 1970. Den skildrer en yderst 
besynderlig historisk begivenhed, der fandt 
sted i det 17. århundredes Rusland. Selv 
om artiklens forfatter udviser en fornuftig 
tilbageholdenhed, mener hr. Fomine, at den¬ 
ne begivenhed kan betragtes som et UFO- 
tilfælde. Oversættelsen fra russisk til fransk 
er foretaget af Sviatoslav Bouzeskoul. 


af Yu. Rost s i us 

Dersom begivenheden havde fundet sted i 
dag, ville vore aviser have udstyret den med 
overskrifter som: „Mirakel over Robozero", „En 
enorm ildkugle observeret i over en time“, „Tre 
vidner forbrændt under forsøg på at nærme 
sig den underlige genstand", „Enormt kugelyn 
eller sonde fra Kosmos", etc. Men den tids Rus¬ 
land kendte ikke til aviser; de dukkede først 
op en fyrre års tid senere, under Paul I. Jeg 
vil ikke omskrive det gamle vidneudsagn, men 
vil bringe nogle af de mere sigende uddrag 
heraf: 

„Til Hans Herlighed Prior Nikita, Hans 
Herlighed Klosterbroderi) Matveii, Hans Her¬ 
lighed Kældermester-Broder Pavel, og Deres 
Herligheder Forsamlingen af Brødre i Klosteret 
St-Cyrille! Mine Herrer! Eders Tjener, Ivachko 
Rjevskoi, hilser Eder underdanigt. Bonden Lev- 
ka Fedorov fra Landsbyen Mys har for mig be¬ 
rettet følgende: På den femtende Dag i Maane- 
den August Aar 171 1 2 ), Lørdag, begav Folkene 
fra Belozero Distriktet, fra Robozeros Lands¬ 
byer, fra forskellige Jorder og Godser, sig i sto¬ 
re Mængder til Messe i Sognekirken . . . Og i 
denne Stund kom der fra Himlen en meget 
kraftig Larm, og mange Mennesker gik ud paa 
Pladsen foran Kirken, og han, Levka, stod dér 
på Forpladsen og saa den guddommelige Til¬ 
skikkelse : Fra Vinterens Verdenshjørne 3 ), på den 
klareste af Himle, uden en Sky, dukkede en 
stor Ild op over Robozero og bevægede sig mod 
Syd, langs Søen, hen over Vandet; og den hav¬ 
de denne Flamme på tyve sazheni 4 5 ) og derover 
fra alle Sider; og en blaa Røg på tyve sazheni 
var på Siden af og foran Flammen, og også to 
Ildstraaler... og stor Ild og to mindre Flam¬ 
mer, mere blev det ikke til; og efter omkring 
en Times Tid dukkede den samme Ild paany 
op over Søen, fra det samme Sted, hvor den 
første Gang var forsvundet, og gik en halv 
Verst%) f ra Syd mod Vest og forsvandt paa 
samme Maade . . . tredie Gang kom denne Ild 
tilbage, mere skræmmende end den første Gang, 
i Kraft af sin Størrelse, og derefter begav den 
sig mod Vest; og blev staaende alt i alt, over 
Robozero, denne Ild, over Søen, i omkring 
halvanden Time; og ovennævnte Sø måler to 
Verst i Længden og een i Bredden . . . paa Søen 
sejlede nogle Bønder i en Baad, og Flammen 
fra denne Ild var saa brændende, at de ikke 
kunne nærme sig den; og Søen, denne var op¬ 
lyst helt ned til Bunden, paa det dybeste Sted, 


1 ) : Egl. staretz: Ældste, ærværdige. 

2 ) : Det drejer sig om ar 1111 efter „Verdens 

Skabelse", dvs. år 1663 efter den nugælden¬ 
de kalender. 

S): Nord. 

*>): En sazhen er lig med 2,13 meter. 

5 ): En verst er lig 1066 meter. 


paa Midten, er denne Sø fire Sazheni (dyb), og 
Fiskene, som flygtede mod Bredderne, dem saa 
de alle, og under Ilden blev Vandet, af Flam¬ 
men, som dækket af Rust. . 

Dette dokument blev oprindelig offentlig¬ 
gjort i „Historiske Dokumenter, samlet og ud¬ 
givet af den arkæologiske Kommission (Bind 
IV, St. Petersborg, 1842), side 331 og 332 un¬ 
der § 170, under titlen „30. November 1662 
og August 1663. Beretninger fra St. Cyrille 
Klosteret i Belozero til Myndighederne, om Me¬ 
teorer meldt i Belozero DistriktetI slutningen 
af den anden rapport, den, som interesserer os, 
har man med kursiv bemærket: „Original-tek¬ 
sten er skrevet i kolonner på to (løse) ark. De 
to dokumenter stammer fra den arkæografiske 
ekspeditions akter". Således er de to dokumen¬ 
ters ægthed ubestridelig. 

Hvad angår dokumentets værdi som virkelig¬ 
heds-beskrivende, bør man hædre dets forfatter 
Ivachka Rjevskois kloge skepsis. Han har veri¬ 
ficeret øjenvidnet, Levka Fedorov’s påstande, 
sådan som han udtrykker det i slutningen af 
sin redegørelse: „Og jeg, Eders Tjener, har il¬ 
somt sendt Bud efter Nyheder hos Præsterne 
fra Robozero-Distriktet, og de har givet mig 
et Brev i hænde, der siger, at en saadan Be¬ 
givenhed virkelig er forekommet hos dem på 
denne Dag . . 

Naturligvis vil der være læsere, der vil be¬ 
tegne Rjevskoi som en spasmager; men er en 
sådan mistanke begrundet? 

På den tid ville en elementær undersøgelse 
af Rjevskois beretning hurtigt have kunnet på¬ 
vise, at denne bedrog sine overordnede, nemlig 
de strenge klostermyndigheder. Den hypotese, 
at Rjevskoi er sindssyg, mangler grundlag, thi 
i så tilfælde ville de ovennævnte myndigheder 
ikke have tillagt beretningen nogen betydning. 

Vi har altså her et troværdigt dokument, ud¬ 
formet i et fremmedartet sprog, som beretter om 
et gådefuldt fænomen. Det besynderlige sprog 
tilslører til en vis grad den omtalte hændelse. 
Det væsentlige i den kunne omskrives til mo¬ 
derne sprog på følgende måde: 

Den 15. august 1663, mellem kl. 10 og 12 

(lokal tid) hørtes en voldsom støj, ledsaget af 
tilsynekomsten, på den skyfri himmel, af en 
enorm flammende genstand med en diameter 
på ikke under 40 meter (dvs. højden på et 12- 
etagers hus!) Genstanden bevæger sig mod syd 
og glider hen over Robozero-søen. Fortil fra 
genstanden udgår to ild-„bundter*‘, og fra dens 
omrids udstrømmer en blålig røg. Efter at ha¬ 
ve tilbagelagt en vis strækning hen over søen, 
forsvinder genstanden under ikke opklarede 
omstændigheder. Imidlertid kommer den, efter 
ret kort tids forløb, igen til syne, i en afstand 
af omkring en halv km sydvest for det sted, 
hvor dens første forsvinden havde fundet sted. 
Den 2. tilsynekomst afsluttedes ligeledes med 
en mindskelse af strålings-intensiteten, efter¬ 
fulgt af fænomenets forsvinden. Påny, efter en 
vis, relativt kort frist, viser det samme glødende 
legeme sig, denne gang endnu større at se til, 
mere lysende og mere imponerende, en halv 
km længere mod vest; så slukkes det og for¬ 
svinder. 

I alt var det mærkeligt objekt over søen i ca. 
iy 2 time. Søens dimensioner er ret begrænse¬ 
de: ca. 2 km i længden og 1 km i bredden. På 
det tidspunkt, hvor fænomenet viser sig, sejler 
nogle bønder rundt på søen i en båd og forsø¬ 
ger at nærme sig genstanden. Forsøget går i 
vasken på grund af den uudholdelige varme, 
der strømmer ud fra legemet. Lyset, der udgår 
fra dette er så kraftigt, at søens bund, der lig¬ 
ger i ca. 8 meters dybde, bliver synlig, og man 
kan således iagttage fiskenes flugt i alle ret¬ 
ninger. Der, hvor ilden under sin bevægelse 
indvirker på vandets overflade, viser sig en be¬ 
synderlig brun farve, der ligner rust. Denne 
opløses efterhånden af vinden. 

Hvad er det nu for et fænomen? Man kan 
tænke på en (luft)spejling; men, i så tilfælde 
mangler vi stadig en forklaring på støjen, der 
ledsager genstandens tilsynekomst, den varme 
som bådens besætning føler, fiskenes adfærd 
og endelig dannelsen af den mærkelige brune 
farve. 

Måske drejer det sig om et tilfælde af kollek¬ 
tiv (masse-) hallucination? Men fænomenet er 
iagttaget af to hold vidner med en indbyrdes 


afstand på flere hundrede meter. De to grup¬ 
pers angivelser stemmer overens og komplette¬ 
rer hinanden med en række detaljer, som er i 
god overensstemmelse med observatørernes re¬ 
spektive placering. Fra pladsen foran kirken 
var fænomenet synligt i sin helhed, uden at 
man kunne iagttage enkeltheder. Til gengæld 
har iagttagerne, der befandt sig i båden, be¬ 
mærket detaljer, som gruppen på pladsen ikke 
kunne skelne. 

Det slående er den usædvanligt sammensatte 
karakter af denne formodede masse-hallucina¬ 
tion: efter den fra starten kan høres, bliver den 
synlig, mens den for en del af vidnernes ved¬ 
kommende næsten ledsages af brandsår. 

Tilbage står kun (den mulighed) at betragte 
den ukendte kugle som et fysisk legeme. 

I de „Historiske Dokumenter . . .“ citeret 
ovenfor, optræder dokumentet under titlen „Be¬ 
retninger fra St. Cyrille klosteret i Belozero til 
Myndighederne, om Meteorer meldt i Belozero 
Distriktet*'. 

Samme konklusion tiltræder astronomen D. 
O. Sviatskij med hensyn til det beskrevne fæ¬ 
nomen. I værket „Astronomiske fænomener i 
de russiske krøniker* £ (St. Petersborg, 1915) be¬ 
mærker han: „Meteorstenens eksplosion den 
15. august 1663 har sandsynligvis fundet sted 
i sydvestlig retning, om formiddagen, på klar 
himmel. To brudstykker er blevet slynget ud 
i sydlig retning og har passeret hen over søen, 
(hvorimod) det tredje og fjerde brudstykke er 
faldet ned i vest (side 190). 

Det er vanskeligt at dele denne opfattelse. 
For det første fremhæver dokumentet, at et le¬ 
geme af samme slags (måske endda det sam¬ 
me!) er blevet set tre gange af vidnerne med 
små intervaller, der dog kunne opfattes, mens 
det, at en meteorit eksploderer og bliver til små¬ 
stykker, er en begivenhed, der finder sted prak¬ 
tisk taget øjeblikkeligt. I øvrigt skriver Sviat¬ 
skij: „To brudstykker er blevet udslynget.. .**, 
mens dokumentet omtaler, hvordan bønderne, 
der befinder sig i båden, forsøger at nærme sig 
- et forsøg, der mislykkes, som teksten lader 
os forstå, fordi „. . . ildflammen var så bræn¬ 
dende, at de ikke kunne nærme sig den. . .“ 
Udtrykket „udslynget** er her fuldstændig mis¬ 
visende. Genstandens hastighed var på dette 

tidspunkt omtrent den samme som bådens, dvs. 
omkring 4 til 6 km/t. 

På den anden side har ilden holdt sig svæ¬ 
vende over søen i en vis tid, efter som man har 
kunnet iagttage de panikslagne fisks flugt på 
søens oplyste bund. Dokumentet angiver endda 
en temmelig lang varighed af den samlede ob¬ 
servation: „...og denne ild forblev alt i alt 
over Robozero, over søen, halvanden time. . .“. 

Meteoriter er himmellegemer, som er temme¬ 
lig godt udforsket. Man ved, at deres hastig¬ 
hed i rummet er på ca. 30 til 40 km/sek. Jor¬ 
dens omløbshastighed er 30 km/sek. Meteo- 
ritens relative hastighed i forhold til Jorden af¬ 
hænger på én gang af hvert af de to legemers 
reelle hastighed og af deres baners indbyrdes 
forhold (retning). Hvis meteoriten og Jorden 
går i retning mod hinanden, når deres relative 
hastighed op på 60-70 km/sek. Hvis deres be¬ 
vægelse går i samme retning, så den ene ind¬ 
henter den anden, kan denne hastighed være 
i nærheden af nul. Imidlertid øger Jordens tyng¬ 
defelt en sådan relativt langsom meteorits ha¬ 
stighed til ca. 11 km/sek. Meteoriten trænger 
derefter ned gennem den ydre atmosfære, og 
derpå daler den ned i de tætte, nedre lag, hvor 
den bliver opbremset. Meteoritens endelige 
skæbne afhænger nu af dens vægtfylde: jo stør¬ 
re den er, desto større bliver dens hastighed. 
Meteoriter med en vægt på 10-100 gram ram¬ 
mer jordoverfladen med en fart på omkring 10 
meter i sekundet. Med hensyn til de kosmiske 
gæster, der vejer hundreder af kilo, kan denne 
hastighed nå helt op på 500 m/sek. 

Det legeme, der beskrives i dokumentet, kan 
have haft en vægt på fra 30.000 til 250.000 
tons ( !) 6 ). Det er let at se, at et sådant legemes 
hastighed ville være enorm. Det bør bemærkes, 
at hvis et givet legeme trænger gennem Jordens 
atmosfære med en fart på 5 km/sek, vil det øje¬ 
blikkelig blive opløst ved en thermisk eksplo¬ 
sion. Denne eksplosions energi vil nogenlunde 
svare til en mængde trotyl af samme størrelse 
som legemet! Selv, hvis vi antager, at Robo- 
zero-kuglen var af is, ville eksplosionsstyrken 


6 ): Den nedre værdi svarer til vægten aj en is¬ 
kugle på 40 m i diameter, den øvre til en 
ildkugle med samme diameter. 


have været halvanden gang så stor som atom¬ 
eksplosionerne i Hiroshima og Nagasaki. Un¬ 
der disse omstændigheder ville der ikke have 
været ét øjenvidne tilbage i flere kilometers af¬ 
stand rundt om eksplosionens epicenter. Men 
vidnerne har været der, og der har ikke været 
nogen eksplosion. Følgelig må legemets hastig¬ 
hed have været meget mindre end 5 km/sek. 

Imidlertid kan farten heller ikke have været 
alt for lille, og dette af følgende årsager. Be¬ 
regnet på basis af synets rent teoretiske række¬ 
vidde og under hensyntagen til det menneske¬ 
lige øjes opløsningsevne er et legeme, der må¬ 
ler 40 meter i udstrækning, synligt på 130 km's 
afstand. I praksis er denne afstand dog begræn¬ 
set til ca. 10 km. Derfor har legemets hastighed, 
under færden hen over søen, været ca. 5 km/t. 
Hvis legemet havde nærmet sig søen med den¬ 
ne fart, ville det have brugt næsten 2 timer for 
at tilbagelægge 10 km. Vidnerne erklærer, at 
kuglen har gennemløbet denne strækning på 
blot nogle minutter. Heraf følger, at genstan¬ 
dens hastighed har varieret. Efter at have væ¬ 
ret ret stor i begyndelsen (ved ankomsten), har 
den derefter måttet aftage helt ned til 1,3-1,5 
meter i sekundet (4,6-5,4 km/t). Ikke desto 
mindre er legemet trods disse omstændigheder, 
ikke faldet ned, men har, svævende hen over 
søen, bevæget sig, denne gang vandret. Hvor¬ 
dan kan det gå til? Hvilken hastighed man 
end vil tillægge en meteorit, bør den da ikke 
falde ned? Dokumentet taler imidlertid ikke 
om noget fald, omend et fænomen af denne 
størrelse ikke kan passere upåagtet. Rapporten 
anfører kun, at legemet endeligt forsvinder ved 
slutningen af dets 3. optræden. 

Som vi altså kan se, går forsøget på at iden¬ 
tificere det beskrevne fænomen som en meteorit, 
i vasken. 

Måske var det ikke en meteorit, men en lille 
komet, eller mere præcist, dens kerne? 

Lad os straks bemærke, at sandsynligheden 
for et møde mellem Jorden og en komet-kerne 
er flere hundrede millarder gange mindre end 
et meteoritnedfald. Den beregnes til ca. 1 gang 
pr. 80 millioner år! I øvrigt bevæger kometer 
sig med kosmiske hastigheder, og sammen¬ 
ligningen mellem en komet-kerne, og det i do¬ 
kumentet beskrevne legeme, støder på de sam- 

mie vanskeligheder som for meteoritens ved¬ 
kommende. 

Der er endnu et fænomen, som kan fremdra¬ 
ges som en mulig løsning på Robozero-gåden. 
Jeg tænker på kuglelyn. Dette fænomens natur 
er endnu kun utilstrækkeligt oplyst. Dog må 
forsøget på at identificere Robozer o-kuglen 
som et kuglelyn ikke betragtes som en frem¬ 
gangsmåde, der består i at „stoppe det ene hul 
med et andet." 

Selv om vi ved meget lidt om de processer, 
der finder sted i kuglelynene, gør de forskellige 
observationer af dem det dog muligt for os at 
at danne os en idé om de betingelser, der fører 
til deres opståen, om deres udseende, deres ad¬ 
færd og deres ledsagefænomener. 

Det er fastslået, at kuglelynene i almindelig¬ 
hed optræder i forbindelse med u vejrs fronter, 
ved slutningen af tordenvejr, og oftest i juli- 
august. Kuglelyn optræder som oftest efter al¬ 
mindelige lyn. Et kuglelyns levetid regnes at 
være mellem 1 og 5 minutter (sjældent mere). 
Den diameter, man normalt har iagttaget, ligger 
mellem 10 og 20 cm, selv om man har rappor¬ 
teret et tilfælde, hvor den nærmede sig 27 me¬ 
ter! (Så er det bare spørgsmålet, om dette sid¬ 
ste har været et kuglelyn? o.a.) Kuglelynene 
kan optræde stationært, men kan ligeledes be¬ 
væge sig med en fart, der kan nå op på flere 
hundrede km/t. 7 ) og på hvilken som helst må¬ 
de, uafhængigt af vindretningen. Et betydeligt 
antal iagttagere har rapporteret støj af varieren¬ 
de styrke, lysudvikling, røgudvikling, en for¬ 
nemmelse af varme. 

Mere end halvdelen af de beskrevne kugle¬ 
lyn er røde eller rødgule, med farver, der min¬ 
der om en flammes. Deres forsvinden er snart 
lydløs, snart ledsaget af en eksplosion. 

Robozero-vidunderet har mange træk fælles 
med kuglelyn. Ved en nærmere undersøgelse 
er disse ligheder dog ikke tilstrækkelige til, at 
man kan tillade sig at rubricere fænomenet som 


7 ): Ifølge visse angivelser har kuglelyns maksi¬ 
male hastighed vesret 100 kmfsek., dvs. 
360.000 kmft. ffr. Leonov R. A. „Zagadka 
sharovoii molnii" (kuglelynets gåde), Mo¬ 
skva 1963, side 68. 


et kuglelyn. Hvis dette trods alt alligevel er 
tilfældet, måtte det her observerede kuglelyn i 
sandhed have været gigantisk, overgå alle, der 
nogen sinde er beskrevet, og udgøre en obser¬ 
vation uden sidestykke. 

Hvilke karakteristika taler imod hypotesen 
om kuglelyn? For det første, tidspunktet: en 
varm, solrig sommerdag. For det andet kom 
kuglen til syne på den klare himmel (og uden 
en eneste sky, som dokumentet understreger). 
Det er umuligt at forklare det som et kuglelyn, 
at kuglen kom til syne en anden og tredje gang, 
og dette fandt sted i vidners umiddelbare nær¬ 
hed, bogstavelig talt for øjnene af dem. Det 
samme gælder tilstedeværelsen af de to ildstrå¬ 
ler, som dokumentet omtaler. Man forbløf fes 
endelig over observationens lange varighed (næ¬ 
sten en halv tm.!) (skal vel være 1 y 2 tm. o.a.), 
lige som over tilsynekomsten af den besynder¬ 
lige rødlige farve på vandoverfladen. 

Hvad er det da for et fænomen? 

Lad os gøre endnu et forsøg, et sidste, på at 
gennemtrænge Robozero-vidunderets mysterium. 
For tyve år siden har den australske radioastro¬ 
nom Ronald Bracewell, fra Stanford-universite¬ 
tet, fremsat en interessant hypotese. Han tæn¬ 
ker sig, at de civilisationer, der findes i Mælke¬ 
vejen, kunne udsende automatiske sonder i for¬ 
skellige retninger. Opgaven for sådanne auto¬ 
matiske apparater, udsendt fra andre planeter, 
skulle være at afsløre eksistensen af fremmede 
civilisationer, at indsamle oplysninger om dem, 
at tiltrække sig deres opmærksomhed og etable¬ 
re kontakt. 

Det ville være fristende at sammenligne vor 
mærkelige kugle med en sådan ikke-jordisk son¬ 
de. Det ulykkelige er, at vi ikke ved, hvordan 
vi kan gøre det. (For) Hvordan ser en sådan 
sonde ud, hvordan „opfører" den sig? For kug¬ 
lens vedkommende ved vi da i det mindste no¬ 
get om denne, men, hvad sonden angår, kan vi 
tillægge den alt, hvad vor fantasi kan udtænke. 
Kan vi da betragte en sådan forklaring som re¬ 
delig og pletfri ? 

Skulle vi ikke ifølge dette ræsonnement, be¬ 
nævne det legeme, som vækker vor nysgerrig¬ 
hed, „flyvende tallerken" - men, ville den men- 

neskelige erkendelse om det, der interesserer os, 
nemlig universet, være blevet forøget herved? 

Når vi da tilsyneladende har opbrugt alle de 
forklaringer, vi kan forestille os, lige fra de 
elementære og banale til de søgte og fantastiske, 
bør vi anse det for umuligt fuldstændig at sæt¬ 
te det betagende fænomen, beskrevet i doku¬ 
mentet, i forbindelse med noget som helst an¬ 
det nukendt fænomen. Hvad var det så? 

Spørgsmålet står åbent. Problemets data, - 
hvis man kan sige det sådan - er klare, og en¬ 
hver af vore læsere kan forsøge på at løse det. 
Men findes der overhovedet en løsning? Hvem 
ved? Sandsynligvis ja! 

Redaktøren af det franske tidsskrift, René 
Fouéré, har tilføjet nogle bemærkninger, som 
det nok vil være nyttigt at viderebringe: 


Kommentar til Robozero-vidunderet 

Beregningen af den flammende kugles stør¬ 
relse til 40 meter i diameter forudsætter, at 
denne kugle havde en fast kerne, der praktisk 
taget var den samme som (faldt sammen med) 
dens synlige overflade. Man kunne indvende, 
at det kugle- eller pæreformede hylster af ioni¬ 
seret gas (eller „meteor"), som det faste ele¬ 
ment, (eller „meteorit") i et „himmelprojektil" 
omgiver sig med, udgør en enorm masse sam¬ 
menlignet med den, som dette faste element op¬ 
tager. Det er sandt nok; men dette foregår i den 
ydre atmosfære; og i meget lav højde (hen 
over søen og inden for rækkevidde af, eller næ¬ 
sten ved, bøndernes båd), og i de tætte luftlag, 
hvor den observerede kugle bevægede sig - med 
en astronomisk set meget lav hastighed - kan 
man godkende, at hylsteret af lysende gas, som 
omgav det faste legeme, havde et volumen af 
samme størrelsesorden som sidstnævnte, hvilket 
gør beregningen rimelig. 

Hvis man tænker sig, at kuglen, som fløj hen 
over søen ved Robozero, har kunnet være be¬ 
mandet, synes dette, på grund af den uudhol¬ 
delige varme, som denne kugle udsendte, at 
udgøre et meget alvorligt, men måske teknisk 
set ikke uløseligt, problem; selv under hensyn 


til vor nuværende viden, og uden at vi nødven¬ 
digvis må udstyre de eventuelle piloter med de 
egenskaber, som folketroen tillagde salamandre. 
På den ene side er vi da heller ikke overbevist 
om, at varmeudstrålingens intensitet fra „væg¬ 
gen " var den samme ind mod kuglens centrum 
som udvendig. På den anden side kan man al¬ 
tid forestille sig et hensigtsmæssigt kølesystem 
(nedsættelsen af den indvendige temperatur i 
et almindeligt køleskab må „betales med" en 
opvarmning af det ydre rum, det befinder sig 

i-) 

Det må bemærkes, at man tilsyneladende 
ikke har iagttaget strukturelle enkeltheder på 
den flammende kugle: hverken riller, døre, ko¬ 
øjer eller fremstående dele af nogen art. Men 
usædvanlige genstande, der bevæger sig med 
sjælden præcision, har ikke, såvidt deres iagt¬ 
tagere har kunnet se, haft hverken vinduer el¬ 
ler koøjer. Det forhold, at man ikke på den 
kæmpestore Robozero-kugle har kunnet iagt¬ 
tage åbninger, giver os dog ikke lov til at drage 
nogen afgørende slutning, når det gælder at 
fastslå, om denne kugle kunne rumme nogen 
besætning eller ej; og „vidunderet" i Robozero 
er stadig et mysterium. 


Robozero ligger nær Hvidehavet, ca. 400 km 
øst for Leningrad. 


René Fouéré 


Phénomenes Spatiaux, marts 71. I Iver O. Kjerns 


UFO'ER OG DYR 

Finland (vinteren 1963-66) - Et UFO svæve¬ 
de over en gård en nat og smeltede sneen på 
bygningernes tage. En herreløs hund, der hid¬ 
til dagligt var kommet til gården for at få mad, 
nægtede næste morgen at nærme sig ejendom¬ 
men. 

Flying Saucer Review, sept.-okt. 66. /B.S. 

Rapportnyt 

Den 30/4 kl. ca. 22,30 observerede O. S. D., 
20 år, studerende fra Sønderborg, 4 stk. rødt¬ 
lysende objekter, han fortæller: Under sejltu¬ 
ren mellem Gelting og Sønderborg, var jeg 
kl. ca. 22,15 sammen med min veninde gået 
op på soldækket. Lige efter vi var kommet der¬ 
op og stod og kiggede mod Sønderborg, fik jeg 
øje på 4 rødtlysende objekter, der med stor 
fart fløj lavt (parallelt med jordoverfladen) 
hen over byen i retning ØV. Da jeg så dem 
udbrød jeg „se“ og pegede efter dem. Min 
veninde nåede at se et objekt før det forsvandt 
ind foran skibets forstavn og overbygningen på 
dette. Jeg løb over til den anden side på skibet 
for at se, om de skulle dukke op påny, hvad de 
dog ikke gjorde. Observationen varede ca. 4 
sek. 

Ved Hejlsminde, havde en mand fra Brørup 
en observation. Han så et klart lysende objekt, 
som han tilfældigt opdagede, da han kiggede 
op. Det sås som en meget kraftigt lysende stjer¬ 
ne, (aflang i facon) men ca. 10 gange så stor. 
Det befandt sig tilsyneladende på samme sted 
i ca. 5 min., hvorefter det dalede langsomt 
mod jorden. Objektet gik ned fra ca. 45 gr. 
højde; da det havde nået horisonten, udgik 
der en hvid dampsøjle fra det. Vidner påstår, 
at der sendtes lysglimt fra genstanden, da den 
var kommet ned til horisonten, både fra ven¬ 
stre og højre side af den. 

Et af vore medlemmer har den 12/7 kl. ca. 
23,40, sammen med sin kone og deres naboer 
haft denne oplevelse ved Ellinge Lyng. J. E. N. 
var på vej over til sig selv, efter aftenkaffe hos 
naboen. Dejlig stjerneklar aften. Ved sin sæd¬ 


vanlige granskning af himlen ser observatøren 
på aftenstjernen (Venus). Ca. 2 cm SØ for den, 
(ind over Vig) ser observatøren et lysende ob¬ 
jekt af samme lysstyrke som stjernen. Lyset for¬ 
svandt et øjeblik, for at dukke op igen et lille 
stykke derfra. Både naboerne og konen så ob¬ 
jektet, og de konstaterede alle, at objektet blin¬ 
kede, og at der imellem hvert blink var ca. 3 
sek. 

Det bevægede sig over himlen i retning NV 
imod Sj. Odde. Der var ingen lyd at høre. 
Umiddelbart over observatørerne ændrer objek¬ 
tet kurs ind over landet, derefter til samme 
kurs som før, for tilsidst at tage retning ud 
imod bugten og tilbage til den oprindelige 
kurs. Nu satte objektet farten betydeligt op, 
derefter forsvandt det ud af synsfeltet i retning 
af Sj. Odde. 

Den 23/10 kl. 19,15 står W. H. i sin have 
i Kolding og forklarer 2 drenge om stjerne¬ 
billedernes placering. Pludselig observerer han 
et svagt lys stik syd. Han tror først, at det er 
et stjerneskud, men dette var anderledes, det 
fortsatte flugten tværs over himlen og forsvandt 
ud af syne mod nord. Det tog en 3-4 sek. for 
genstanden, at tilbagelægge dette stykke med 
meget stor fart. Drengene nåede ikke at se det. 
W. H. har utallige gange set satellitter, stjerne¬ 
skud o. lign. 

Der sker noget i den sydlige landsdel. 24/10 
klokken lidt før 20,00 går et ægtepar aftentur, 
Bøgevang ved Felsted. Pludselig står hele him¬ 
len i et flammehav, stærkest lysende i vest. De 
troede først, at det var et enormt gult lyn, men 
der fulgte ingen tordenbrag efter. Samtidig gik 
alt lys ud i en del af Felsted og Tumbøl i ca. 
3 min. Nogle steder blinkede lyset, og i flere 
tilfælde sprang der el-sikringer. Ca. 10 min. 

efter at parret er kommet hjem, ser de igen et 
lyn, denne gang fra deres vindue, heller ikke 
her var der noget tordenbrag. 

I „Sønderjyden^ fra den 1/11 har der været 
kommentarer om observationer, i alt 4. Citat 
fra underrubrik: Lydløse, kraftigt lysende gen¬ 
stande leder tanken hen på en art flyvende „tal- 
lerkner £< over Sønderjylland. 

Men tilsyneladende har der været mere end 
4 observationer, for SUFOI har efter henven¬ 
delse fra en del mennesker sendt omkring en 
halv snes UFO-spørgeskemaer ud i området, 
men desværre varer det lidt længe, inden der 
bliver svaret. 

Den 24/10 kl. 18,45 kørte en 24-årig eks¬ 
peditrice i bil med sin forlovede, de befandt 
sig ved Augustenborg, på Als. De så begge 
meget kraftigt lys på himlen. Pludselig blev 
lyset koncentreret om dem. Da de skulle til at 
kigge efter, var det forsvundet. 

Den 26/10 udenfor Felsted centralskole, så 
7 unge mennesker fra kl. 18,55-19,00 to ob¬ 
jekter bevæge sig på en underlig måde. De så 
to kugler, som var på størrelse med Mars, de 
lyste blå-gule. De to objekter samledes, hvor¬ 
efter de blev dråbeformede, samtidig med, at 
der blev udsendt et ret kraftigt pulserende lys. 

Da objekterne fløj parallelt, var de ca. 40 gr. 
over horisonten, men under manøvren skiftede 
de højde til ca. 30 gr. 

10-årige Lars fra Svendborg så den 28/10 
kl. 16,50 en blank skinnende trekant. Han fik 
øje på trekanten, da han så efter en kondens¬ 
stribe. Han gik ind i huset efter en kikkert, 
hvori han så, at den side på trekanten, der 
vendte mod Solen, reflekterede stærkt, mens 
den side, der vendte bort, var mørk. 

Objektet fløj langsomt vandret. Det for¬ 
svandt bag et hus. Observationen varede 3^2 
min. 

Den 30/10 havde A. A. fra Tved ved Kol¬ 
ding en observation. Han så en rund, kraftig 
rødt lysende genstand med korona. A. A. så 
den i ca. ll/ 2 min., hvor den bevægede sig fra 
SØ og i NV retning. Der tabtes den af syne. 


Den 1/11 var nogle unge mennesker på vej 
hjem fra en ungdomsklub, Skovbølle på Lol¬ 
land, kl. var 22,05. De så ca. 10 orangelysende 
objekter i nordlig retning. Objekterne var lidt 
større end stjerner og blinkede. Observationen 
varede ca. 2 min. 

Damhusengen i Vanløse den 9/11. Hr. F. F. 
er på stedet kl. 20,50 og ser en sølvfarvet gen¬ 
stand bevæge sig i vandret flugt over himlen, 
i retning fra N til S. Objektet sås som et stærkt 
lysende fartøj, som fløj med meget stor hastig¬ 
hed uden lyd, fortæller F. F. 

14-årige Anette fra Åbenrå har den 10/11 
set 15 hvidt lysende objekter i NØ. De fløj i 
en lige linje mod V og fløj 3 og 3. De var lidt 
større end stjerner og havde samme farve. Ob¬ 
jekterne befandt sig i ca. 45 gr. højde. 

Den 11/11 kl. 16,45 havde J. S. fra Hader¬ 
slev en observation, han fortæller: 

Jeg kom cyklende fra Kelstrup til Vandling, 
da jeg i 50-70 gr. højde, kl. 11, for mig lige 
under skydækket, ser en lysende plet på stør¬ 
relse med en stavlygte, der lyser imod mig (jeg 
troede det var et fly med landingslyset tændt), 
men på et øjeblik, 3-4 sek., blev den på stør¬ 
relse med en fuldmåne (den lyste nøjagtigt 
som en projektør, direkte imod mig, så andre 
må også have set det). Lyset blændede mig 
stærkt, og det føltes som det kom imod mig 
med svimlende fart. Da genstanden nåede max. 
størrelse (fuldmånens), med farven: skærende 
metallisk hvid, ændrede den kurs ved at tage 
en drejning på en 80-90 gr. Med en fart, som 
et jetflys og i en svag bue forsvandt den i sky¬ 
dækket. 

På vej op imod skydækket blev genstandens 
lys svagere og svagere, men inden den forsvandt 
helt, lagde jeg mærke til en sort afrundet spids, 
som stak ud foran lyspletten. 

I august 1968 var nogle soldater på terræn¬ 
løb i Hjulebæk skov, Herfra beretter J. M. fra 
Svinninge: Under terrænløbet så jeg, da vi kom 
ud af skoven, et lysende, cigarformet objekt, 
der stod stille på himlen. Vi var nogle stykker, 

som betragtede fænemenet, og alt imens blev 
der udskudt en lysende skive fra objektet, den 
forsvandt dog kort tid efter til venstre i hori¬ 
sonten. Vi kiggede et stykke tid, men der ske¬ 
te ikke mere, så vi fortsatte løbet. På vejen 
hjem, hvor der var 25 mand samlet, blev op¬ 
levelsen nævnt, og det viste sig, at ca. halvde¬ 
len af mandskabet havde set det samme fra 
forskellige steder i området. 

De øvrige observationer var fra Flensborg 
Fjord 8/7, fra 5580 Nørre Åby 10/7, 6856 
Lunde 30/8, 2860 Søborg 18/11, samt 3400 
Hillerød 23/11. 

EK. 

Rapport fra Norge 

Den tretti år gamle gårdbrukeren Arne Kur¬ 
verud hadde ved Nordkisa på Romerike en se¬ 
rie merkelige observasjoner i juli og august må¬ 
ned. Etter artikkel i Romerikes Blad ble Kurve- 
rud kontaktet av representanter for Norges 
UFO-Informasjon, Oslo, og han fylte ut et rap- 
portskjema. 

Objektet ble forste gang observert onsdag, 
den 22/7, og så tirsdag 10/8, onsdag 12/8 og 
sondag 15/8-71. Alle gangene, untatt den sis te 
gangen, viste den seg lavt i nordost og går i en 


4 



bestemt bane mot sydvest, der den fors vinner i 
horisonten etter ca. en time. Tidspunktet den 
forst viste se g var kl. 23, unntatt ved siste ob- 
servasjon, sondag den 15/8, da UFO-et kom 
til syne kl. 22 og står ubevegelig i to timer for 
den går uhyre langsomt ned i sydvest. 

Forste gang Kurverud observerte fenomenet 
trodde han det var en satellit, men oppgav tan¬ 
ken på grunn av storreisen. Observatoren vir¬ 
ker pålitelig, han har avgjort sett ett eller annet, 
men har vanskelig for å angi størrelse og av- 
stand. Men han hevder gjenstanden må ha 
vært av enorm storrelse og befant se g langt 
borte. Fra sitt vindu betraktet han UFO’et gjen- 
nom et teleskop, 30x40. 

Objektet beskrives å være av utseende som 
et honseegg, klart avtegnet, selvlysende og av 
kobberf arge. Den roterte langsomt rundt. På 
„forsiden" var det spredd et stort antall „hul¬ 
ler", som avgav et hvitt lys, samt et morkt felt. 
På „baksiden" var det åtte lysende huller, sorte 
striper tversover, samt et bredt, morkt belte på 
langs. 

Kredit: Jon-lngar Haltuf j, Oslo. 
Kommentar: Der er lidt kludder med datoerne. 

red. 

Lysende genstand set mange steder 
den 3. december og 1. januar. 

Kl. 16,51 den 3. december flammede en lysende 
kugle op i sydvest. Først syntes den stillestående 
og blev omgivet af en korona. Langsomt, men se¬ 
nere hurtigere og hurtigere bevægede genstan¬ 
den sig mod zenith, samtidig med at korona og 
lysstyrke aftog. Da genstanden nåede zenith, glø¬ 
dede den helt ud. 

Genstanden blev øjensynligt set samtidig fra 
Lolland i syd til Fyn i vest og Skåne i øst. Efter de 
oplysninger vi har fået tyder det på, at det har 
drejet sig om en satellitundergang. Det var sikkert 
Cosmos 462, som brændte op. Vi håber, at kunne 
bringe nærmere i næste nummer. 

Også nytårsnat kl. 04,15 blev der set noget over 
dele af Norge, Sverige og Danmark. En hel forma¬ 
tion af genstande sås flyvende fra NV-SØ. Mulig¬ 
vis har også dette haft at gøre med vore kunstige 
satellitter, men vi efterlyser rapporter for at kunne 
af- eller bekræfte dette. ej. 

Medlemsorientering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens arbejde. 


Til nye læsere 

Hvert år får UFO-NYT nye læsere. Det har 
vi også fået i år, og vi byder naturligvis vel¬ 
kommen ! - Af samme grund kan det være nød¬ 
vendigt kort at gentage ting, som har været 
nævnt før. 

- Man kan betragte sig som medlem af SUFOl, 

når man abonnerer på UFO-NYT. 

- Som medlem kan man bl. a. erhverve SU- 

FOI’s bogudgivelser til stærkt reduceret pris. 

Emblemet 

Forretningsudvalget (FV) har også fået tid 
til at udforme og udsende SUFOl-emblemet. 
Man har spurgt os, hvorfor vi ikke kunne an¬ 
vende det klokkeformede UFO mere. - For det 
første ønskede SUFOl sit eget emblem, som 
udelukkende var for medlemmer af SUFOl. 
Dernæst var det nævnte klokkeformede UFO 
ikke så iøjnefaldende, som ønskeligt var, og 
endelig skabte den visse associationer, idet den 
også benævnes „Adamski-tallerkenen“. Efter 
SUFOIs mening dækker UFO-sagen over an¬ 
det og mere end enkelte personers oplevelser. 
Desuden anvendes „klokken" af andre organi¬ 
sationer. 

- Foruden det smukke emblem i farverne 
guld og dybblå, har vi fået fremstillet det i et 
mindre antal som sølv-manchetknapper. Inter¬ 
essen herfor viste sig at være så stor, at vi kort 
før jul i hast måtte bede guldsmeden lave flere 
sæt. Derfor kan vi endnu levere enkelte sæt. 

Gamle årgange 

For at kunne dække efterspørgslen på UFO¬ 
NYT gennem hele året, fremstiller vi altid fle¬ 
re eksemplarer, end vi forventer at få solgt 
samme år. Følgelig kan vi så godt som altid 
skaffe gamle årgange af bladet til interessere¬ 
de. FV fastsætter hvert år priserne på disse år¬ 
gange. For tiden kan vi levere tilbage til og 


med 1968. Dog er nr. 1 fra 1969 udsolgt. - 
spørg hos ekspeditionen (side 2) om priserne 
herfor. 

Udvidet salg 

Gennem hele 1971 har jernbanekioskerne 
kunnet forhandle UFO-NYT. Interessen for at 
sælge bladet har ikke været så stor, som vi hav¬ 
de håbet, men det har i hvert fald givet os en 
større omsætning, end vi ellers ville have haft. 

Det er meningen, at vi fortsætter dette salg 
i 1972. Samtidig udvider vi det, idet bladet 
fremtidig også kan købes gennem de boghand¬ 
lere, som UFO-NYT’s Forlag har forbindelse 
med; det drejer sig om ca. 120 rundt om i lan¬ 
det. Prisen for et eksemplar i løssalg bliver uæn¬ 
dret fra sidste år på 5,75 kr. ind. moms. For¬ 
delen ved at abonnere på bladet bliver - bortset 
fra at det bliver tilsendt - at man bliver med¬ 
lem af SUFOl og derved erhverver ret til at 
købe vore bøger til stærkt nedsat pris. 

I øvrigt ... 

har FV arbejdet med planlægning og budgette¬ 
ring for 1972. - FV har desuden måttet følge 
med i diverse løbende forskningsopgaver, og 
endelig har forskellige former for kontakt med 
tilsvarende organisationer i udlandet taget sin 
del af tiden. 

Arbejd med i SUFOl! 

På side 2 kan De se SUFOI’s opbygning i 
forskellige afdelinger og udvalg. Desforuden 
gør mange medlemmer et stort arbejde for at 
udbrede kendskabet til UFO-problemet. Eksem¬ 
pelvis har mange hjulpet med ved at uddele 
pjecer om SUFOl og UFO-NYT, eller ved at 
skaffe flere abonnenter til bladet. Andre igen 
har hjulpet os med mindre forskningsopgaver. 

- Vi opfordrer stadig så mange som muligt 
til at hjælpe med. Dersom De giver os besked 
herom, kan vi f. eks. tilsende plakater om UFO¬ 
NYT til ophængning eller pjecer til uddeling. 

- Også til mindre forskningsopgaver behø¬ 
ver vi hjælp. Eksempelvis vil vi gerne have folk 
til at gennemgå ældre årgange af aviser og bla¬ 
de hos de lokale dagblade eller biblioteker. For¬ 
målet er at finde frem til artikler om bestemte 
begivenheder i 1930-erne og 40-erne. Skriv til 
os, dersom De er interesseret, og hør på hvil- 

ken måde, vi havde tænkt os arbejdet gjort. Det 
behøver ikke at tage lang tid. Henvendelse til 
undertegnede. 

Avis-orientering 

I sidste nummer af UFO-NYT lovede jeg 
kort at orientere om pressens behandling af ak¬ 
tuelt UFO-stof.-SUFOI abonnerer på avis¬ 

udklip fra et større bureau, men alligevel kan 
man ikke regne med at få alt tilsendt, som der 
er skrevet om emnet. For bureauet er det en 
ganske uoverkommelig opgave at gennemse 
hvert eneste lille lokalblad i landet (ca. 300), 
så hvad dette angår, må vi regne med, at kun 
en lille del kommer til vores kendskab. Tilmed 
får vi oftest udklippene med flere ugers (måne¬ 
ders) forsinkelse. - For de ca. 60 dagblades 
vedkommende ligger det noget anderledes. Vi 
kan godt regne med at få alle store og så godt 
som alle mindre artikler om emnet tilsendt. Det 
sætter os derfor i stand til relativt hurtigt, at få 
kontakt med folk, der har set UFO’er, uden at 
vi ellers ville have hørt derom. - Samtidig gi¬ 
ver det os et ganske godt billede af det indtryk, 
folk har af emnet UFO. 

Vi modtager også udklip fra et bureau i Nor¬ 
ge. - Det har vist sig, at den norske presse 
gennemgående skriver mere om UFO’er, end 
deres danske ditto. Nogen egentlig forklaring 
herpå har vi ikke. 

Vi vil endnu engang bede læserne om at 
sende udklip til os, som de måtte falde over i 
avisen. Vi er især interesseret i de lokale aviser, 
da vores viden herom som nævnt er begrænset. 
Ligeledes modtager vi gerne udklip fra Sverige. 

Norge 

I betragtning af, at vi fra Norge hovedsage¬ 
lig får udklip fra dagbladene, er det bemærkel¬ 
sesværdigt, så meget og så positivt der skrives 
om UFO’erne. I løbet af de sidste par måneder 
har flere store norske dagblade bragt længere 
artikler, der opsummerer forløbet af UFO-sa- 
gen i de sidste 25 år. Samtidig har et par avi¬ 
ser viderebragt nogle rapporter, som redaktio¬ 
nerne havde modtaget. Det er ikke (som i Dan¬ 
mark) de små provins- og lokalblade, der af 
ren stofmangel tvinges til at tage dette emne 
op. Også dagblade i så store byer som Oslo, 


Tronheim, Stavanger og Lillehammer har bragt 
gode oplysende artikler. 

Danmark 

I sidste nummer af UFO-NYT fortalte jeg 
om vore anstrengelser for at oplyse pressen om 
de UFO-observationer, der foretages. Gennem¬ 
gående bliver vore meddelelser også bragt; of¬ 
te dog i reduceret form. Mange dagblade, og 
især de største, har vist en del tilbageholden¬ 
hed overfor vore henvendelser. (Man skulle 
jo nødig blive helt til grin overfor læserne). - 
Kun meget få dagblade bringer UFO-stof, som 
de selv har fundet frem til og behandlet. Der 
er dog et par undtagelser. 

Denne gang vil jeg gerne fremhæve redak¬ 
tør Orla Johansen fra morgenavisen Jyllands¬ 
posten, der ved mange lejligheder selv har sam¬ 
let en del UFO-stof og bragt det videre til læ¬ 
serne. I en artikel fra den 26/9-71 lod han ris 
og ros regne ned over SUFOI og UFO-NYT. 
Vi kan dårlig udtrykke, hvor glade vi blev for 

- trods alt - at blive taget alvorligt. 

Enkelte gange kommer der gennem uden¬ 
landske pressebureauer meddelelse om UFO- 
observationer i udlandet. Således bragte flere 
dagblade sidst på efteråret meddelelse om, at 
der var set UFO’er over Beograd i Jugoslavien. 
Det var sat pænt op; eksempelvis bragte Århus 
Stiftstidende det i en tre-spaltet opsætning. 
Hvad det angår, kan SUFOI kun være tilfreds. 

- Blot kunne vi ønske to ting i denne forbin¬ 
delse, nemlig at de hjemlige tildragelser fik en 
tilsvarende behandling og endelig, at journali¬ 
sterne ville forfølge deres emner! Én af de 
ting, der gør sagen om de flyvende tallerkener 
så usædvanlig, er, at der i mange tilfælde ikke 
fremkommer nogen rimelig forklaring på selv 
nok så gode og veldokumenterede observatio¬ 
ner! 

Der er gode muligheder i UFO-stoffet for 
sensationspressen. Men desværre står bestræbel¬ 
serne på at opklare sagen sjældent mål med 
overskrifternes størrelse. (Jævnfør UFO-obser- 
vationen fra Haderslev i august 1970; UFO¬ 
NYT nr. 5 fra 1970). 

- Vi vender tilbage i næste nummer med en 
mere omfattende gennemgang af de enkelte 
avisers bidrag til oplysningen om UFO’erne. 

Peter Alf Hansen - adr. side 2. 

Som lovet i nr. 6, 1971, i artiklen om „De små 
grønne på Månen”, bringer vi her: 

n — 2 

t - imv 

EN HJÆLP TIL FORSTÅELSEN 
AF MÅNENS KRATERE 

aj Tommy førgart 

Geologen kan ofte have glæde af at ty til fy¬ 
sikken, når geologiske fænomener skal forkla¬ 
res. Vi skal nu se, hvorledes overskriftens for¬ 
mel er nøglen til forståelsen af månelandska¬ 
bets udformning. 

l/ 2 niv 2 er bevægelsesenergien af et legeme 
med massen m og hastigheden v. Hvis massen 
måles i gram og hastigheden i cm pr. sekund, 
får man bevægelsesenergien i er g. Denne ener¬ 
gienhed vil vi fortrinsvis benytte. 

Formlen lader sig med ligeså stor ret anven¬ 
de på et molekyle i en gas (atmosfære) som på 
et himmellegeme. Begge disse anvendelser hø¬ 
rer til problematikken om Månens overfladefor¬ 
hold. 

Månens atmosfære 

Molekylerne i en gas bevæger sig omkring 
mellem hinanden med hastigheder, der afhæn¬ 
ger af gassens temperatur. Alle mulige hastig¬ 
heder er repræsenteret, men de høje i desto 
større mængder jo højere temperaturen er. Det¬ 
te skyldes, at temperaturen er et indirekte mål 
for gassens energiindhold, som i det væsentli¬ 
ge er summen af de enkelte gasmolekylers be¬ 
vægelsesenergi - 

i Mv| + i M v 2 + ^Mv^ +o.s.v. 


indtil alle molekyler er talt med. M er her mo¬ 
lekylevægten, som er det samme tal i alle ledde¬ 
ne, fordi der her er regnet med en gas bestå¬ 
ende af kun ene slags molekyler, for eksempel 
ren ilt. v 1} v 2 osv. er de hastigheder, som de en¬ 
kelte molekyler har. Ved en given temperatur 
kan Vj, v 2 osv. variere ret frit, og selvom de 
vil have en bestemt gennemsnitsværdi, vil der 
altid være nogle med en forholdsvis meget høj 
hastighed. Hvis molekylernes hastighed i jord¬ 
atmosfæren kunne observeres direkte, ville vi 
finde, at en ganske ringe brøkdel af en pro¬ 
mille har hastigheder større end 2l/ 2 km pr. se¬ 
kund. Dette får ingen alvorlige konsekvenser 
for jordatmosfæren, idet denne hastighed er alt 
for lav til, at gasmolekylerne kan undslippe 
Jordens tyngdefelt. På Månen ville det gå an¬ 
derledes, idet Månens løsrivelseshastighed er 
2 I /2 km pr. sekund. Kun en forsvindende ringe 
andel af en hypotetisk måneatmosfæres mole¬ 
kyler ville overstige denne hastighed, men der 
er alligevel tilstrækkelig mange til, at en måne¬ 
atmosfære så tæt som Jordens vil forsvinde så 
godt som totalt i løbet af 100 millioner år. Det¬ 
te gælder naturligvis også væsker, som kan for¬ 
dampe let, for eksempel vand. At Månen ikke 
har atmosfære og oceaner er altså let at for¬ 
klare på grund af, at gasmolekylers bevægelses¬ 
energi udtrykkes som l/ 2 Mv 2 . 

Månens mangel på atmosfære og vand har to 
vigtige konsekvenser: 

1) Forvitring, det vil sige nedbrydning af 
de geologiske aflejringer, kan ikke finde sted. 
På Jorden foregår nedbrydning som bekendt 
ved mekanisk og kemisk indvirkning af vand 
og atmosfære. 

2) Måneoverfladen er ubeskyttet mod bom¬ 
bardement af meteorsten og partikler fra ver¬ 
densrummet. På Jorden brænder alle små lege¬ 
mer op i atmosfæren. De større meteorsten når 

ned, men for f ler tallets vedkommende kun hvis 
de har en heldig faldretning, hvor de bremses 
tilstrækkeligt forsigtigt op. 

Månens kratere 

Der hersker i dag ikke tvivl om, at Månens 
koparrede udseende skyldes disse to faktorer. 
Når Månen rammes af et legeme fra verdens¬ 
rummet, dannes et krater, som afhængig af 
dets størrelse vil forblive uskadt igennem mil¬ 
lioner eller milliarder år. Dets levetid på må¬ 
neoverfladen er bestemt af den tid, der går 
indtil et eller flere nye meteornedslag udsletter 
det. 

Figur 1 viser selve dannelsen af krateret. Man 
vil måske studse over, at meteorstenens størrel¬ 
se er så lille i forhold til krateret, men dette 
er ingen fejltagelse. Det er ikke meteors tenens 
diameter, men dens energi, der afgør, hvor stort 
krateret bliver. Når en meteorsten standses af 
måneoverfladen udløses al dens bevægelses¬ 
energi, som udtrykkes ved den mi så velkendte 
lov 

E = l/ 2 my2 - 

Hvis meteorstenen har en hastighed på 3 
km pr. sekund, er dens bevægelsesenergi l/ 2 vi * * * x 
(3x10 5 ) 2 = 4,5x10 10 erg pr. gram. Dette siger 
ikke umiddelbart ret meget, men det svarer til 
sprængenergien af trotyl. En meteorsten, der 
rammer måneoverfladen med nogle få km pr. 
sekund vil derfor virke som et kraftigt spræng¬ 
stof. Ofte vil virkningen være langt kraftigere 
end trotyls, idet 3 km pr. sekund er noget nær 
den laveste hastighed, et legeme kan ramme 
Månen med. Eksplosionen fører til dannelsen 
af et krater, hvis diameter afhænger af den eks¬ 
plosive energi. Sammenhængen er simpel, hvil¬ 
ket man har fundet ud af ved eksperimen¬ 
tere med sprængstoffer med kendt energiind¬ 
hold på jordoverfladen eller i ringe dybde un¬ 
der denne. Som sprængmidler har man brugt 
atombomber, trotyl og beskydning med projek¬ 
tiler. Eksperimenterne har frembragt kratere 
op til over 1 km i diameter. I diagrammet fi¬ 
gur 2 er afsat et stort antal af kendte samhøren¬ 
de værdier af krater di ametre og sprængstof- 
energi. De ligger tilnærmelsesvis på en ret linie 
uanset sprængstoffets karakter. Nu kan man 
håbe på, at den rette linie stadig er rigtig, hvis 



Figur 1. Dannelse aj et meteornedslags-krater i 

jern trin. Ej ter Dence (1968). 

1. Måneoverfladen rammes. 

2. Meteorstenen eksploderer, hvorved den selv 
og overjladematerialet jord amper, smeltes, 
smadre s og udslynges. 

3. Det udslyngede materiale vender delvis til¬ 
bage i ballistiske kurver. 

4. Krateret er nu næsten komplet. 

3. Opbygningen aj det færdige krater. De cen¬ 
trale dele er stærkest påvirket aj eksplosio¬ 
nen. 


vi betragter større kratere og energier (den 

punkterede linie). I så fald kan man benytte 

diagrammet til udfra de store månekrateres dia¬ 
meter at bestemme energien E af de eksplode¬ 
rede meteorsten (meteoriter). Det største måne- 
krater, Mare Imbrium med en diameter på 600 
km, er dannet ved en eksplosion på 4x10 31 erg 
ifølge figur 2. Dette svarer til en milliard me¬ 
gatonbomber. 

Meteorstenenes størrelse 

Det kunne være interessant at få noget at vi- 

de om, hvor store meteorstenene er, det vil sige 
deres masse m. Hertil kan formlen E = l/ 2 mv 2 
igen bruges, idet den skrives om til 

2 E 

m = ~2 
V 

Udover E, som kendes fra diagrammet figur 
2, skal også kendes v, meteorstenens hastighed 
i nedslagsøjeblikket. Det gør man naturligvis 
ikke, men man er ikke fuldstændig hjælpeløs, 
når der skal gættes. Ikke alle hastigheder er 
nemlig lige sandsynlige, og nogle er umulige. 

1) Hastigheder under 1,7 km pr. sekund kan 
ikke forekomme på grund af Månens egen til¬ 
trækning. 

2) Materiale fra solsystemet kan på den an¬ 
den side ikke overstige 73 km pr. sekund i for¬ 
hold til Månen. Et legeme, der kommer fra det 
uendelige og som er påvirket alene af Solens 
tyngdekraft vil i et frontalt sammenstød ram¬ 
me Månen med netop denne hastighed. 

3) I øjeblikket rammes Månen næsten ude¬ 
lukkende af meteorsten, hvis hastigheder i for¬ 
hold til Månen er cirka 10-30 km pr. sekund. 
Dette kan man slutte ud fra observerede meteor¬ 
stensfald på Jorden. I de få tilfælde, hvor man 
har kunnet bestemme meteorstenenes bane før 


ret den eneste meteorstenskilde i lange tider og 
det er givet, at et stort antal kratere på Månen 
stammer fra eksploderende asteroider. Det er 
muligt at beregne, at asteroiderne vil ramme 
Månen med en typisk hastighed på 20 km pr. 
sekund. 

Som eksempel vil massen m af det legeme, 
som dannede Imbriumkrateret blive beregnet, 
idet udgangspunktet tages i de foregående op¬ 
lysninger om hastigheden af himmellegemer, 
der slår ned på Månen samt Imbrium-meteorste- 
nens energi som bestemt ved figur 2. Vi har 

l/ 2 mv 2 = 4 x 10 31 er g. 

I nedenstående tabel er opført nogle sam¬ 
hørende værdier af masse og hastighed, som 
passer ind i denne ligning. 

Den størst mulige masse som Imbrium-mete- 
orstenen kan have haft ses at være cirka 2000 
gange større end den mindst mulige. Men den 
midterste værdi skulle vel være mere typisk? 
Ja, dette ville nok ikke være meget galt, så¬ 
fremt Imbrium-meteoriten tilhørte asteroiderne. 
Om dette er tilfældet er imidlertid langt fra 
sikkert. Imbrium-k rateret tilhører nemlig en ty¬ 


Situation 

hastighed 
(km/s) 

X) 

masse J 

(g) 

1 2 

2 m v 

erg 

diameter 

(km) 

v mindst mulig 

1/7 

2,8 x 10 21 ] 

1 „ 

117 

v typisk 

20 

2,0 xlO 19 

l 4 X 10 3 

23 

v størst mulig 

73 

1,5 x 10 18 J 

1 

9,6 

^Til sammenligning 

25 

er Månens masse 7,344 x 10 

g 



de faldt, har det vist sig at være langstrakte el¬ 
lipser, der når ud i nærheden af Jupiters bane. 
Der er god grund til at tro, at næsten alle me¬ 
teorsten kommer fra denne distance, idet der 
i zonen mellem Mars og Jupiter kan observeres 
et stort antal små planeter, asteroiderne, af hvil¬ 
ke meteorstenene kan være større eller mindre 
brudstykker. Asteroiderne har sandsynligvis væ- 


pe kratere, som er meget store og meget gamle, 
fra Månens ældste tid. At Imbrium-krateret er 
meget gammelt ses ved, at det er helt fyldt med 
mørke materialer. Aldersbestemmelse af hjem¬ 
bragt månemateriale af denne type viser, at det¬ 
te materiale oversvømmede krateret og andre 
dele af Månens forside for 3-4 millarder år 
siden. De oversvømmede kratere må derfor væ- 

Figur 2. Sammenhængen mellem krater-diame¬ 
ter og krater-energi. Data samlet fra forskellige 
kilder. Bemærk at begge skalaer er logaritmiske, 
det vil sige, at trinene er 1, 10, 100, 1000 og 
så videre i stedet for 1, 2, 3, 4 og så videre. 


re endnu ældre, nogle af dem måske så gamle 
som Månen, 4,6 milliarder år. 

Det forhold, at de gamle kratere er Månens 
største, skal måske tages som et fingerpeg om, 
at meget var anderledes i solsystemets tidligste 
dage. Er Imbrium-krateret vidne om selve op¬ 
bygningen af Månen? Hvis Månen er opstået 
og vokset ved indstyrtning af planetoider, det 
vil sige, småplaneter, som kredsede om et fæl¬ 
les tyngdepunkt, kan det regnes ud, at de yder¬ 
ste af disse er faldet med så godt som laveste 
hastighed, cirka 1,7 km pr. sekund. Denne 
situation, der er beregnet i øverste linie af ta¬ 
bellen, fører til den størst mulige masse af pla- 
netoiden, som er cirka 1/26000 af Månens mas¬ 
se. Diameteren af Imbrium-planetoiden kan be¬ 
regnes ved at antage, at den var kuglerund og 
havde massefylde som Månen, 3,3 g pr. kubik¬ 
centimeter. Den har været større end Sjælland, 



som det fremgår af tabellens sidste kolonne (de 
andre tal i tabellen er til sammenligning). 

T. Jørgart 
VARV nr. 3, 1971 


UFO'ER OG DYR 

Cherry Creek, New York State, USA (natten 
til d. 19.-8. 1965). 

Harold Butcher var ved at arbejde med en 
malkemaskine på sin fars gård, da der pludse¬ 
lig kun var knas i radioen, og traktorens motor, 
der drev malkemaskinen, standsede. En Hol- 
stei n-tyr uden for laden begyndte at brøle, hun¬ 
dene gøede, og alle køerne var skrækslagne. Da 
Butcher løb ud, så han et stort UFO svæve lige 
over jorden ca. 400 meter borte. Senere opda¬ 
gede man, at tyren i sin rædsel havde bøjet 
en kvart-tomme jernstang, til hvilken den var 
tøjret, til en vinkel på 45 grader. APRO op¬ 
dagede, at 16 køer, der normalt gav 3—4 ju nger 
mælk dagligt, i ugen efter kun gav en halv 
junge. 


UFO’ER OG DYR 

Poole, Dorset, England (April 1956) 

En del mennesker meddelte at have set et 
UFO krydse over nattehimlen. Et af dem, en 
Mr. King fra Hengistbury Head egnen, gik ud 
af sit hus for at se, hvorfor hans hund gøede 
og observerede et klart lys med et lysende spor, 
der bevægede sig roligt hen over himlen med 
stor fart. 

F.S.R., majjjuni 1936. /BK. 


TAK! 

- til norske og donske læsere for til¬ 
sendte avisudklip. Blive endelig ved 

- vi er giode for dem! 

red. 

Boganmeldelser 


Var guderne 

Redigeret af Ernst von Khuon 
212 sider, illustreret, kr. 46,75. 

Strubes Forlag. 

I „Var Guderne Astronauter ?“ fremsætter en 
række videnskabsmænd deres syn på Erich von 
Dånikens teorier, som de er kommet til udtryk 
i bøgerne „Fortidens Gåder ... Fremtidens Vir- 
kelighed“ og „Tilbage til Stjernerne 44 , begge 
udgivet på Strubes Forlag. 

Der måtte faktisk også komme en reaktion, 
for begge Dåniken-bøgerne har vakt enorm op¬ 
sigt (bl. a. udtrykt ved oplagstal alene i de tysk¬ 
talende lande på op imod 1 million eksempla¬ 
rer), og en fortsat tavshed kunne nemt misfor¬ 
stås. Som to af bogens bidragydere, Siegfried 
Ruff og Wolfgang Briegleb skriver i deres ka¬ 
pitel, „Forsvar for en ukonventionel udforsk¬ 
ning af vor fortid 44 : 

„Man kan vende og dreje det som man vil, 
men tilfældet Erich von Dåniken har været lige 
ved at afstedkomme en skandale. 

Det, at de pågældende videnskabsdiscipliner 
næsten har forholdt sig tavse, kan nu et år efter 
hans første bøgers succes kun få den brede of¬ 
fentlighed til at tro, at von Dåniken virkelig 
har chokeret fagverdenen - og at det er grun¬ 
den til deres forsinkede reaktion - eller, at hans 
bøger står uden for enhver alvorlig betragt¬ 
ningsmulighed - og at de derfor skal ties ihjel. 
Efter vor mening er ingen af delene tilfældet. 
Dåniken har ene og alene forstået at gøre of¬ 
fentligheden interesseret i en hypotese, der al¬ 
lerede var fikseret før hans tid. 44 


astronauter? 

At en slags dialog er kommet i gang, er efter 
min opfattelse det mest positive, der kunne ske. 
Ganske vist er „skal sådan en amatør og halv¬ 
studeret røver komme og lære os noget 44 - atti¬ 
tuden også repræsenteret; men hvis den var 
generel, ville jeg ikke anbefale bogen. (Mave¬ 
sur nedrakning bringer os ikke meget videre, 
vel?). Tvært imod demonstrerer bogen, at vi¬ 
denskabsmænd da så udmærket kan have fan¬ 
tasi, omend de er varsomme med kategoriske 
udtalelser. 

Jeg tror, at nogle citater, udvalgt i flæng, 
kan illustrere, at der er ganske delte meninger 
om Dåniken: 

Ernst Stuhlinger: „Lad os antage, at ikke-jor¬ 
diske intelligenser har løst alle tekniske pro¬ 
blemer, der må løses for at gennemføre inter¬ 
stellar rumfart, og at astronauter virkelig for 
lang tid siden kom til vor Jord efter en rejse, 
der førte over flere, måske hundreder eller tu¬ 
sinder lysår gennem mælkevejen. Vi sætter så, 
at de fløj gennem Jordens atmosfære, landede i 
god behold og rejste efter nogen tids forløb, 
formentlig tilbage til deres hjemplanet. I så 
fald må deres tekniske kvalifikationer på af¬ 
gørende måde være vore overlegne. Skulle man 
tro, at rumfarere med denne høje tekniske kun¬ 
nen, for at lande på Jorden, skulle have brug 
for et system af gådefulde grundafmærkninger, 
som man kan se dem i den peruvianske ørken 
ved Nazca? Skulle man tro, at de fremmede 
astronauter har brugt deres tid på Jorden til 
billedhuggeri på Påskeøerne? Eller med at ska¬ 
be Eva i et reagensglas ? 44 

Joachim Illies: „Som bevis for, at vor Jord 
allerede for mere end 10.000 år siden har haft 
besøg af højtintelligente rumfarere er her sam¬ 
let en bunke tvivlsomme og stort set uverificer¬ 
bare kendsgerninger og formodninger, krydret 
med en del historiske citater. Selv profeten 
Ezekiel har ifølge von Dåniken været vidne til 
nedtællingen, da en sådan oltidsraket startede. 

En milliontallig læserskare er forfatterens 
belønning, fordi han i sin fremstilling kører 
frem efter det berømte motto, som en engelsk 
lærd engang anvendte i sarkastisk selvironi: 
„Mine herrer, det er på disse meninger, jeg 
baserer mine kendsgerninger!“ 

Enhver bliver naturligvis imponeret af en så¬ 
dan selvsikkerhed, og når den samtidig vækker 
forhåbninger hos læserne, kan han erstatte sin 
manglende fagkundskab med dristighed, og når 
der så også er mulighed for at spille fagfolkene 
et puds og være mere skarpsindig end alle dis¬ 
se professionelt skarpsindige, så bliver det til 
et eventyr, der vil more hundredtusind er. “ 

Siegfried Ruff og Wolfgang Brie gi eb: „Man 
har forsøgt fra pressens side at nedvurdere 
Dåniken til science-fiction forfatter. Og en 
betydelig del af hans slutninger er ganske sik¬ 
kert forhastede eller uholdbare ifølge den viden, 
vi har i dag, som for eksempel hans tese om 
forud programmeret viden. 

På den anden side bygger Dåniken også på 
verificerbare ting, der må synes alt for tillokken¬ 
de til, at man fortsat bør forsømme at beskæf¬ 
tige sig med dem. Vi mener, at de, der forsøger 
at affærdige den polemiske Dåniken ene og 
alene som polemisk, kan regne med at blamere 
sig.“ 

fur gen Nienhaus: I vort nuværende kultur¬ 
system bliver ... kun det menneske betragtet 
som videnskabsmand, fagmand eller ekspert, 
som har sin viden fra andre videnskabsmænd, 
og udelukkende holder sig til det, de siger, vel 
at mærke hvis det er videnskabsmænd, der er 
anderkendte af dette selvbestaltede system. I 
vort utidssvarende samfundssystem opnår man 
kun rang som videnskabsmand eller ekspert, 
hvis man af de selvsamme selvbestaltede eks¬ 
perter får attest på, at man behersker den 


tankegang og terminologi, der er den gængse 
for eksperter. 

Det hører også med til vor tids bedrøvelige 
og ødelæggende arv fra antik-romersk tanke¬ 
gang, at symboler og regler er mere afgørende 
end mennesker og virkelighed. 

Man skulle derimod mene, at en mand som 
Erich von Dåniken bredt taget skulle have de 
bedste forudsætninger for at nå til videnskabe¬ 
lige konklusioner om bygningen af pyramiderne 
og de problemer, der ville være forbundet med 
forplejningen af den kæmpemæssige hær af 
arbejdere. Ikke alene har von Dåniken en sund 
menneskeforstand, men som hotelmand har han 
kendskab til bespisning af større menneske- 
mængder. 

Og i den forbindelse har empirikeren Dåni¬ 
ken i hvert fald i sine overvejelser udvist ægte 
videnskabelig ånd. For mens en del af hans 
kolleger på „de ubekvemme kendsgerningers 
område* 4 endnu er hildede i pengenes førviden¬ 
skabelige symbolik og hævder, at pyramiderne 
blev bygget for midler, der var erobret ved 
plyndring af de sydamerikanske guldbyer (? 
min anm.), så ved hotelmanden godt, at på en 
arbejdsplads med en så kolossal stab af arbej¬ 
dere skal der også bruges umulige mængder af 
værktøj, umulige mængder af fødevarer og 
umulige mængder af latriner - alt sammen ting, 
der ikke lader sig fremskaffe med nok så meget 
guld og nok så mange ædelstene, som jo når 
alt kommer til alt blot er symboler på rigdom. “ 

Peter von der Osten-Sacken giver os et uhyre 
interessant indblik i begrebet „tidsdilation“ 
(-udvidelse) og de konsekvenser (til støtte for 
Dånikens hypotese) dette kan få. 

Winfried Petri beskæftiger sig blandt andet 
med vimana’er, Hindumytologiens gudevogne: 
„Vimana betegner først og fremmest en udmå¬ 
ling eller noget som lægges på tværs, men også 
noget i udstrækning, nemlig specielt et palads 
for guder eller konger eller noget som bevæger 
sig i rummet: en vogn, et luftfartøj eller et 
skib. Disse egenskaber kunne tænkes kombine¬ 
ret; ved vimana tænker man først og fremmest 
i almindelighed på et (i reglen fleretages) 
palads, som på eventyrlig måde formåede at 
flyve gennem luften. 

I den indiske kulturkreds er mange store 
paladser og templer anlagt som efterligninger 
af „hellige 44 bjerge. Kendte eksempler herpå 
er Potala i Lhasa, klippeborgen Sigiriya på Cey¬ 
lon og Borobudur på Java. Således er det en 
kendt mytisk ide, at bjergene tidligere havde 
vinger, og at de var fløjet omkring i luften. 
Deraf følger ganske tvangsfrit tanken om fly¬ 
vende paladser. Det er svært at forestille sig 
på hvilket sted man skulle kunne finde plads 
i disse let gennemskuelige, fabulerede, folkelige 
ideer for en kontakt med ikke-jordiske væsener, 
som Dåniken hævder som historiske fakta. 

At inderne i det mindste gjorde sig tanker 
om en slags luftkrigsførelse, er ganske vist - 
formuleret i denne almindelighed - rigtigt, og 
dog er fantasien her - som så ofte - løbet løbsk 
med dem. Men der findes nogle kilder, som 
kommer realiteten nærmere. I det allerede tid¬ 
ligere nævnte kalacakra-system er der over¬ 
leveret nogle vers, som på sanskrit, tibetansk 
og mongolsk beretter om fremstilling og anven¬ 
delse af krigsapparater så vel som paradebyg¬ 
ninger, drejegynger og vandkunster ... Ved pa¬ 
radebygningen bliver der udtrykkeligt henvist 
til de udødeliges palads (vimana). Som krigs¬ 
maskiner findes foruden stenslyngeapparater, 
pontonbåde, ulvegruber, roterende knive o. lign., 
også brandprojektiler og „vindmaskiner 44 som 
skulle slynge brændende olie ind over den 
fjendtlige fæstning, efter at de var startet ved 
hjælp af tovdrift. Det drejer sig åbenbart om 
en slags branddrage. Herved kommer man til 
at tænke på kinesisk indflydelse. Man må huske 
på, at kineserne var mestre i fyrværkerikunsten, 
og så kan man let forestille sig, hvorledes den 
indiske fantasi kunne have udmalet sig flyven¬ 
de vidundervåben uden at have ekstraterrestrisk 
kontakt nødig. 44 

Gunnar von Schlippe kommer med en teo* 
ligisk vurdering af Dånikens fortolkninger af 
bibelcitater, mens Irene Sanger-Bredt fortæller 
om nogle af de forgængere, Dåniken har haft. 
Blandt andre nævner hun den russiske raket¬ 
forsker, Konstantin E. Ziolkowski's fortællin¬ 
ger fra 1893-96 og Hermann Oberth’s bog fra 
1954 „Menschen im Weltraum 44 . Desværre har 
dr. Sanger-Bredt (som så mange andre) ladet 
’g nøje med forsikringen om, at det ameri- 



Ziolkowski (tv.) og billede fra 1920’erne aj 
Hermann Oberth (th.) 


kanske flyvevåbens kommission har „foretaget 
en omhyggelig og kritisk gennemgang af alle 
meldinger om iagttagelser af fremmede intelli¬ 
gensers rumfartøjer 44 . Hun slutter sit indlæg 
med denne anerkendelse af Dånikens arbejde: 
„Trods al fortrædelighed over letfærdige for¬ 
klaringer og fejlagtige fremstillinger skal man 
dog være de forfattere taknemlig, som med 
utilstrækkelige midler søger at påvise eksisten¬ 
sen af forhistoriske kontakter med ikke-jordiske 
intelligensvæsener; thi de giver med deres høj¬ 
røstede sprog verden en impuls, der burde for¬ 
anledige den kompetente forsker til intensivt 
og ikke-forudindtaget at beskæftige sig med 
de endnu uafklarede spørgsmål om den men¬ 
neskelige udviklingshistorie. Selv om de ikke 
derved ville kunne finde noget spor efter vore 
uklare stjernebrødre, er afsløringen af vor egen 
fortid og vor oprindelse et så ophidsende even¬ 
tyr og en så vigtig åndelig berigelse, at den 
mest mulige udfoldelse lønner sig. 

Et vil vi sikkert erfare ved en sådan forsk¬ 
ning: de „gamle 44 på denne jordkugle har rejst 
længere omkring og vidst meget mere end vi i 
vort hovmod almindeligvis antager. 44 

Herbert Kiihn retter denne anklage mod Då¬ 
niken: Der findes tre videnskabsmænd, hvis 

bøger med klippebilleder Daniken anvender og 
også citerer, såvel i tekst som i litteraturhen¬ 
visningerne. ... Herbert Kiihn: „Wenn Steine 
reden“, ... H. Lhote: „Saharas Klippemalerier" 
... Maria Reiche: „Geheimnis der Wiiste", ... 

Til bøgernes tekst tager Daniken ingen som 
helst notits. Han ser på billederne og finder 
rumfarende. Tidsbestemmelsen af billederne er 
for ham ganske uden interesse. Han er i hvert 
fald af den mening, at man ikke kan datere 
disse billeder. Han siger frejdigt og ubekymret: 
„Arkæologien som videnskab har kun eksisteret 
i de sidste 200 år. I dette tidsrum har dens 
repræsentanter med beundringsværdig omhu og 
nøjagtighed samlet mønter, små lertavler, frag¬ 
menter af redskaber, figurer, tegninger, knog¬ 
ler og alt, hvad jorden giver fra sig på skovlen. 
Arkæologerne indpasser omhyggeligt fundene i 
et system, der imidlertid kun har en relativ 
gyldighed for rundt regnet 3500 år. Hvad der 
ligger længere tilbage, forbliver skjult bag et 
slør af gåder og formodninger. Ingen ved og 
ingen kan tyde, hvad vore forfædre har været 
i stand til at udføre af tekniske og arkitekto¬ 
niske toppræstationer.“ 

Så frisk-frejdig er Daniken. Som en repræ¬ 
sentant for denne videnskab tror man knap 
nok sine egne øjne. Altså: Længere tilbage end 
1500 år f. Kr. ved ingen noget mere. Vi har 
specialister blandt os, som særligt beskæftiger 
sig med perioden fra 40.000 til 10.000 år f. 
Kr. - jeg hører også til blandt dem. Så kan 
man ikke sige, at ingen ved noget. Vi ved me¬ 
get der om.“ 

(Til dette sidste kunne man knytte drilske 
kommentarer - især nu, hvor kulstof 14-meto- 
den „vakler ". IOKj.) 

Hellmut Muller-Feldmann forklarer, hvor¬ 
dan han mener, Cheops-pyramiden er opført. 
Tankevækkende er hans oplysninger om kong 
Cheops: „I begyndelsen af det fjerde faraonske 
dynasti havde det ægyptiske herskervælde i kong 
Cheops person forenet en hidtil ikke kendt 
magtfylde. Dokumenter fra hans tronbestigel¬ 
se giver os interessante oplysninger. Således hø¬ 
rer vi om hans ældre broders for tidlige død. 
Denne broder var egentlig bestemt til at være 
farao. Antikke forfattere beskriver Cheops’ kun 


23-årige regeringstid (2551-2528 f. Kr.) som 
en tyranniets og undertrykkelsens tid og som 
formentlig hans søn og efterfølger Dedefre 
bragte til ophør. Udover en lille elfenbensfigur 
i museet i Kairo er der betegnende nok ikke 
efterladt nogen afbildning af denne den største 
pyramidebygger. Det ligger nær at antage, at 
hans efterfølger har ødelagt alle billedfigurer 
og bygningsværker med undtagelse af pyrami¬ 
den, som ikke kunne ødelægges." 

Disse oplysninger forekommer mig lige så 
så godt at kunne støtte Dånikens opfattelse, 
som den kommer til udtryk i hans „forsvars"- 
kapitel sidst i bogen, nemlig at Cheops måske 
slet ikke har været mester for den store pyra¬ 
mide: „Siden udgivelsen af min „Fortids Gå¬ 
der - Fremtids Virkelighed har jeg mod¬ 
taget en strøm af breve om Ægypten. Vi får 
tilsendt billeder af relieffer, hvor man ser, 
hvorledes ægyptiske arbejdere på Ramses den 
I’s tid med deres simple hjælpemidler retter ko¬ 
losser op. Jeg modtager bøger, hvori „bevises" 
på hvilken måde de gamle ægyptere har til¬ 
hugget deres kvader. Citater fra berømte ægyp¬ 
tologer skal „bevise", at faraoner lod deres obe¬ 
lisker transportere på skibe og slæder. Vel, ikke 
med én linie har jeg sagt, at astronauter har 
bygget de historiske bygninger. Tværtimod har 
jeg i min bog „Fortids Gåder . . .“ opkastet det 
spørgsmål, om farao Cheops overhovedet har 
været bygherre og inspirator til den store py¬ 
ramide. Dette af gode grunde: i Bodleian-bib- 
lioteket i Oxford ligger et manuskript af den 
koptiske forfatter Mas-Udi. Han hævder, at 
ægypterkongen Surid har ladet den store pyra¬ 
mide bygge. Denne mærkelige Surid har her¬ 
sket i Ægypten før syndfloden. Dette bliver 
også bekræftet af Herodot i hans „Historie", 
anden bog kapitel 142 og 143, hvori han for¬ 
sikrer, at præsterne ved hans besøg i Theben 
viste ham 341 kolossalfigurer, der fremstillede 
ypperstepræstelige generationer i 11.340 år. 
Mærkværdigvis havde præsterne vidst at be¬ 
rette, at før disse 341 generationer havde Gu¬ 
derne levet blandt menneskene . . . 

Hvad kan de relieffer, der viser med hvilke 
løftestangsindretninger og stilladser ægypterne 
gik til arbejdet, egentlig bevise? Ramses var en 
farao fra Det nye Rige og jeg kan ikke indse, 

hvad billed dokumenter fra en hersker i Det 
nye Rige har at gøre med bygningsmetoder fra 
Det første Dynasti. Herimellem ligger jo mere 
end 1.000 år! og det er meget lang tid. Lige¬ 
så vel kunne en fremtidig arkæolog afgive et 
skøn, når han betragtede et billede af et glas¬ 
palads, der var under bygning med præfabri¬ 
kerede materialer, derefter fastslå: „Nu ved vi 
endelig, hvorledes middelalderens mennesker 
byggede deres katedraler!“ 

„Var Guderne Astronauter" giver ikke blot 
en mængde viden. Den præsenterer tillige vi- 
denskabsmænd fra forskellige forskningsom¬ 
råder og deres tankesæt - især spændende set 
i kontrast til Dåniken’s. Iver O. Kjerns 


Verdens store 
mysterier 

Tekst: Annelise og Ove W ind in g. 

Danske rettigheder: Lademann Forlagsaktie¬ 
selskab, 1971. 

224 sider, illustreret. 

Spørger De også engang imellem Dem selv . . . 

„Eksisterer Loch Ness uhyret virkelig? Er der 
liv på andre planeter? Flyvende tallerkener, fup 
eller fakta? Kan man skabe mennesker på rea¬ 
gensglas? Er vi på vej mod en ny istid? Uløste 
problemer og store mysterier finder vi inden 
for alle områder af den menneskelige viden - 
fra den historiske forskning til rumfarten. Fle¬ 
re af gåderne synes næsten uløselige, andre 
hemmeligheder er forskerne nu ved at løfte 
sløret fra. I dag må vi erkende, at der ved den 
menneskelige videns grænser findes flere my¬ 
sterier end nogen sinde. I takt med vor vok¬ 
sende viden vokser også antallet af nye gåder. 

I et stort nyt værk „Verdens store mysterier" 
illustreret med flere hundrede farvebilleder, 
kan De læse om vor tids største og mest fasci¬ 
nerende gåder, skildret på grundlag af viden¬ 
skabens seneste forskning." 

Således læser man i UNION NYT, nr. 70 


om ovennævnte bog, der af Bogklubben UNI¬ 
ON er udsendt med bogpakke nr. 74 til med¬ 
lemmerne. 

Efter denne omtale havde man håbet på en 
omtale af UFO-fænomenet, som stod i nogen¬ 
lunde forhold til de mange ting, der er sket på 
dette felt i de sidste 25 år. To sider i bogen er 
helliget emnet „Liv på andre planeter", hvor 
man ret overfladisk gennemgår de historiske 
aspekter og nogle af de målinger, man mener 
at have i dag fra vore nærmeste planeter. Sidst 
i dette emne omtaler man så UFO’erne: 

„Men hvordan er det med de „flyvende tal¬ 
lerkener", UFO’erne? De er blevet iagttaget i 
omkring 15.000 tilfælde, og ikke kun af folk, 
der er ude for at spadsere en tur og lader sig 
narre af kuglelyn, vejrballoner eller ejendom¬ 
melige skyformationer, men også af menne¬ 
sker med tekniske og videnskabelige forudsæt¬ 
ninger. 

Et eksempel blandt mange: Officerer i det 
amerikanske luftvåben så i North Dakota en 
UFO,som hævede og sænkede sig, badet i glø¬ 
dende rødt lys. Samtidig blev enhver radiofor¬ 
bindelse lammet. En radarstation lokaliserede 
det ukendte objekt i 30.000 meters højde. „Da 
genstanden steg", hedder det i beretningen, 
„holdt de elektromagnetiske forstyrrelser op. 
Men så slog den stejlt ned og syntes at lande 
25 km syd for os. 5-8 minutter efter steg UFO’ 
en igen op". 

Det amerikanske luftvåben lod UFO-proble- 
met undersøge videnskabeligt. Resultatet blev 
offentliggjort i januar 1969: UFO’erne kan 
ikke påvises videnskabeligt - der er altid „na¬ 
turlige" forklaringer. Eller ihvertfald næsten 
altid. 

Et „besøg fra andre planeter" har efter fag¬ 
folks mening i hvert fald ikke fundet sted 
endnu"." 

Det foto, der illustrerer afsnittet, er taget fra 
Condon-rapporten. Men man har end ikke 
gjort sig den ulejlighed at tage et originalt 
UFO-foto. Man har i stedet valgt et billede af 
bizarre skyformationer fra Brasilien. 

Kunne man ikke have ofret lidt mere spalte¬ 
plads på UFO-sagen? Den optager trods alt 
sindene mange steder rundt om. 

Det er naturligvis positivt at anføre den om- 

talte UFO-observatian. Men hvad med even¬ 
tuelt at bringe kildehenvisning ? 

Skal man spænde så vidt, som man her har 
gjort, må man gå hurtigt gennem de enkelte 
emner, men så ville en fyldig litteraturforteg¬ 
nelse til de enkelte afsnit have gjort store un¬ 
derværker. 


Efter disse måske lidt „De er sure, sagde 
ræven om rønnebærrenen-betragtninger skal i 
øvrigt tilføjes, at værket hele vejen igennem er 
meget rigt illustreret med fotos og tegninger i 
sort/hvid og farve. 

Ole Hennings en 



Århus Stiftstidende skrev: 

Jugoslavien rundt spekuleres der i disse dage 
på UFO’er - uidentificerede flyvende objekter 
- efter at der i elleve dage er indløbet meldin¬ 
ger fra folk, der mener at have set rumfartøjer 
fra andre planeter. 

Nogle af rapporterne kommer fra så pålidelige 
kilder som flypiloter og astronomer. Således 
skriver landets største dagblad, „Vecernje No- 
vosti“, at det astronomiske selskab i Sarajevo 
ved dagslys så to UFO* er gennem et teleskop. 
De lyste begge hvidt. 

En fysiklærer tog natten før et billede af en 
genstand, han så i luften over Adriaterhavs¬ 
kysten. Billedet viser en hvid lysende, uklar 
rund genstand med en lysende hale af form 
som et komma. Ifølge iagttageren var UFO’ets 
lys skarpere end Månens. 

To rutefly-piloter talte over radioen sammen 
om en genstand, de havde set i luften, men 
deres iagttagelse blev i „Vecernje Novosti“ be¬ 
skrevet som om der kunne være tale om et 
spion-fly, der holdt øje med de netop afslut¬ 
tede troppeøvelser i landet. 

Bladet „Politika Ekspres" skrev spøgende: - 
Måske var de sendt op af regeringen for at 
kontrollere sky-høje priser. 

13. okt. 71. 

KOMMENTAR: I næste nummer bringer vi 
en mere udførlig beretning om UFO-aktiviteten 
i Jugoslavien. red. 


KORT FATTET 

Der har været totalt trafiksammenbrud i 
Amman. Tusindvis af mennesker med tændte 
lys i hænderne har i timevis blokeret gaderne 
på en af byens 7 høje. Menneskemasserne var 
ude for at hylde jomfru Marie. 

Fra hele byen strømmede folk mod klostret 
Jebel Hussein, hvor - påstod nogen - den hel¬ 
lige jomfru havde vist sig i luften over byg¬ 
ningen. 

Det tog politiet mange timer at få gaderne 
ryddet. 

Søndags-Aktuelt, 3. okt. 71. 


Ang. indbinding 

af UFO-NYT... 

Da bogbinderen udtrykker ønske om at ind¬ 
binde så mange bind samlet som muligt, 
skal vi gøre opmærksom på, at UFO-NYT- 
årgange til indbinding skal være indsendt 
inden den 15. februar 1972 til: 

Chr. Back’s Biblioteksbogbinderi 
Vestergade 44, 5700 Svendborg 
Telefon (09) 21 1975. 

DANIKEN’s BØGER 

FORTIDS GÅDER . . . FREMTIDS VIRKELIGHED 
TILBAGE TIL STJERNERNE 

bliver ikke tiet ihjel! 

Var GUDERNE 

astronauter? 

16 videnskabsmænd 

gennemdiskuterer hele den sag, som Daniken rejste. Nogle for - 
andre imod. Læs den bog, der samtidigt giver det allersidste in¬ 
denfor videnskabelig forskning. 

Kr. 46,75 STRUBES FORLAG 


HUSK 

abonnement 
på UFO-NYT 

giver Dem fordele 

25 pct. rabat på alle 
vore bøger - 

og bladet tilsendt portofrit 

Forny NU - vent ikke, til De 
har ventet forgæves på nr. 2! 


Selv om det 

går stærkt • • • 

kan vi endnu levere 
det elegante EMBLEM for 

kr. 

15 ,- 

alt 
incl. 

Bestil EMBLEMET på NÅL eller 
BROCHE hos: 

SUFOI’s REGNSKABSKONTOR 
Oxford Allé 3 A, 

2300 København S 









3 fotos fra Lars Thorns anden serie - se side 13. 


